Lucía Artacoz: “Lan-prekarietateak eta gehiegizko zaintza-lanak kalte egiten diote emakumeen osasunari” - Revista Emakunde AldizkariaRevista Emakunde Aldizkaria\nLucía Artacoz: “Lan-prekarietateak eta gehiegizko zaintza-lanak kalte egiten diote emakumeen osasunari”\n27/06/2017 | 0 iruzkin\nTestua: Cristina Mtz. Sacristán\nLucía Artazcoz Lazcanok (Donostia, 1963) ederki daki bera ez dela sustatu nahi dituen lan-jardun murritzagoen adibide onena: prebentzioko medikuntzako zein lan-arriskuen prebentzioko espezialista da, eta osasun publikoko doktore izateaz gain, Bartzelonako Osasun Publikoko Bulegoko zuzendaria da eta Pompeu Fabra eta Johns Hopkins unibertsitateetako irakasle kidetua; gainera, hainbat unibertsitatetan irakaskuntza-programetan laguntzen ibiltzen da, aldizkari espezializatutan ehunka artikulu idatzi ditu, dibulgazioko artikuluak ere argitaratu ditu, eta liburuak nahiz liburu batzuetako kapitulu batzuk ere idatzi ditu. Galanki egiten du lana osasun-arloan dauden determinatzaile eta desberdintasun sozialak arindu nahian, batez ere, genero-desberdintasunak.\nMaiatza amaieran Bilbon izan genuen, Emakundek gonbidatuta, aztertzeko zer eragin daukan lanaren sexuaren araberako banaketak osasuneko genero-desorekan, Europa mailan. Izan ere, Europako hegoaldeko herrialdeetan eta kontinenteko hainbat herrialdetan (Frantzia, Austria, Alemania edota Erresuma Batuan), emakumeek egiten dituzte oraindik ere etxeko lanak eta emakumeak arduratzen dira etxekoak zaintzeaz, inork aintzat hartu gabe eta doan. Lan-baldintzei buruzko 5. inkesta europarraren (2010) datuek erakusten dutenez, Europako hegoaldeko gizonezkoen % 50ak dio ez duela inongo lanik egiten etxean. Horren eraginez emakumeek oraindik ere denbora gehiago pasa behar dute lanean, atseden gutxi hartuta, dirua eskas jasota eta bizimodu kaskarragoa eginez; horregatik gaixotzen dira gizonak baino gehiago. Nahiz gero luzeago bizi diren.\nKrisi ekonomikoa dela-eta, atzera egin eta azkeneko hamarkadetan berdintasunean lortutakoa galdu dugula esango zenuke?\nBeno, krisi ekonomikoak laneko prekarietatea handitu egin du orokorrean, eta soldaten tartea ere handiagoa da orain. Krisiari aurre egiteko ezarritako politikak maskulinizatuta dauden sektoreetan zentratu dira nagusiki, hor kolpatu zuen krisiak aurrena; aldiz, zuhurtzia edo austeritatea, feminiziatutako sektoreetan fokalizatu da, esate baterako, administrazio publikoan. Iparraldeko herrialdeetan daukate generozko desoreka gutxien; beren familiatan bi diru-sarrera daude, etxekoen zaintza besteen gain uzten dute eta etxeko lanak bien artean banatzen dituzte, hori da hango eredua. Sobiet Batasunaren osteko herrialdeetan ere bi diru-sarrera jasotzen dituzte -duela urte gutxi arte behintzat- baina etxekoak zaintzeko lanetan izugarri tradizionalak dira, eta horrek esan nahi du lan hori ere emakumeek hartzen dutela. Eredu anglosaxoia liberalismo itzela da. Han, eta Espainian ere gero eta gehiago, emakumeen enplegua kalitate txarragokoa da, eta ez denez ondo ordaintzen, erretiroa hartzean ere emakumeak pobreago izango dira.\nJosé Luis Sampedrok zioen “denbora ez da urrea: denbora bizitza da”. Prekaritatea den lekuan, ordu gehiago egin behar da lanean eskaskeriari buelta emateko, baina etxeari ere kontu egin behar zaio… Eta, azkenean, denborarik apenas ez dago nork bere burua zaintzeko, disfrutatzeko, lagunarterako… Azterketek ere argi erakusten dute: horrek estresa handitu besterik ez du egiten, osasunaren kaltetan.\nPrekarietateak eragin txarra du, hortaz, osasunean; bistan denez, buruko osasunean, dudarik gabe, baina baita osasun kardiobaskularrean eta muskulu-hezurretan ere. Behartuta lan-jarduna luzatzea -dela familiako diru-sarrera handitzeko, estutasuna denean, dela enpresak hala agindu duelako (langileak ekonomiko kolokan daudenez eta enplegua lortzeko zaila dutenez)- oso lotuta dago ondoez psikologikoarekin, lanean pozik ez egotearekin, hipertentsio arterialarekin, erretzearekin, ordu libreetan egonean egotearekin, eta lo gutxi egitearekin. Lana eta familia ondo eraman ezinak ere eragiten ditu halako arazoak.\nSuedian eguneko lan-jarduna txikitu egin dute, 6 ordukoa dute orain, horrela lana gehiago egiten dutelako, langileak gutxiago distraitzen direlako eta “energia gehiago dutenez eta zoriontsuago direnez” baja gutxiago izaten direlako. Beste herrialde batzuetan, adibidez, Europako hegoaldean, zer dela-eta estutzen dute jendea hainbeste, gaixotu arte?\nNik nahiago nuke eredu etikoagoa, baina lanerako esku merkearen legioa ikusten dute beraiek; langile gazte eta sasoikoak, oso errentagarriak.\nBaina, beren mesederako begiratuta ere, esperientzia eta kualifikazio dituen langileak plusbalia gehiago emango lieke.\nEgia esan, enpresa kontua baino gehiago, estatuaren eredu bat da hau. Jendeak hondoa jotzen duenean, beste batzuk jarri eta kito. Ez da etikoa, baina konturatu behar dugu soldata barregarriak emanda kontratatzen dutela gazte jendea. Azkenean, horrela jokatzen duten enpresek esternalizatu egiten dituzte galerak, langabezian geratzen diren edo osasun-arazoak dituzten langile horiek.\nLanaldi partzialeko enpleguak zer dira, tranpak emakumeentzat? Erresuma Batuan, Herbehereetan, Alemanian eta Espainian, gero eta gehiago, emakumeen lanaldi partzialaren datuak beldurgarriak dira.\nEuropan, leku gehienetan, familia-eredu tradizionala da oraindik nagusi, eta emakumeek lanaldi partzialak izaten dituzte askotan, etxea ere eramateko moduan egoteko. Erresuma Batuan, adibidez, umeak zaintzeko norbait kontratatzea oso garestia denez, amak hartzen du ardura hori eta, hala, askoz aukera gutxiago dauka etxetik kanpo lan egiteko. Lanaldi partzialeko lanek eta lan-egun luzeek eragiten dute osasun-arazo gehien.\nKrisiaren ondorioz, lanaldi partzialeko enpleguak, langileen borondatez kontrakoak, asko ugaritu dira. Plantilla ahalik eta gehien murrizten dute eta aparteko orduak egiteko exijitzen zaie langileei. Eta, jakina, krisia guri-guri dagoela, langileek onartu egiten dute; edozein garaitan deitzen zaie lanerako, sari txikiaren trukean, eta beren denbora sakrifikatuta. Hala, lan eta bizimodu txar horiengatik, enpresan aurrera egiteko aukerarik eduki gabe, lan-taldean ia integraziorik ez edukitzeagatik, sortzen den arrisku psikosozialagatik eta abar, azkenean gainezka egiten du langileak. Eta, okerrena: Erresuma Batuko “24 orduko kontratuak”. 24 orduz eskura egon behar duzu, deitzen dizutenean prest egoteko.\nKrisiak tratu txarra ontzat eman du.\nNormalean, emakumeek pairatzen dituzte gogorren zailtasun ekonomikoak.\nLan-arloan betitik egon den diskriminazioaz gain, eta etxeko lanak eta etxekoak zaintzeko lanak ez banatzeagatik jasaten duten lan bikoizketaz gain, emakume askok, etxeko andreek ere bai, kanpora atera behar izan dute lanera, gizonak lanik gabe geratu direnean. Eta batzuetan, itsu-itsuan, “edozertan lan egitera”. Gainera, klase sozial altuko emakumeek inongo ahaleginik gabe azpikontratatu dezakete etxeko lanetarako norbait, baina xumeagoek edo kualifikazio baxu dutenek gehiago sufritzen dute zailtasun ekonomikoengatik eta lana eta familia elkarrekin eraman ezinagatik; osasun kaskarragoa dute, ariketa fisiko gutxiago egiten dute, eta gutxi eta gaizki egiten dute lo (horrek gizentasuna eta diabetea ekartzen du).\nMarta Arcas konturatu zen Espainian esku-lana egiten duten gizonek ere gero eta gehiago daukatela, 2008an enplegua gutxitu zenetik hona, ondoez psikologikoa, ordu gutxiko loa, ordu libretan ariketa gutxi eta abar. Izan ere, hipotekari aurre egin behar zaionez berdin-berdin, eta gizonen ohiko paperean beraiek izan behar zutenez etxera dirua eramaten dutenak, behartuta ikusten dute beren burua lan gehiago eginda diru gehiago ekartzeko.\nBuruko osasunak gorputzekoak bezainbeste edo gehiago sufritzen du, ezta?\nAntsietate eta depresio gehiago sortzen dira. Espainian emakume askok pairatzen dute halakorik, batez ere hainbat faktore sozial batzuk direla-eta: botere gutxiago dute, lan-baldintza txarragoak, etxeko lana eta familia eraman beharraren ardura beren gain dago, horrek gizonen aldean kaskarrago lagatzen ditu… Krisia, pobrezia, estresa, familia… ondoeza gero eta handiagoa. Egun osoan etxean lan egiten duen etxeko andreak, adibidez, burutik okerrago egongo da, osasun kaskarragoa izango du eta psikofarmako gehiago hartuko ditu. Tamalez, bai Espainian bai Europako gainerako herrialdeetan, osasun publikoan ez zaio behar bezala kontu egiten osasun mentalari.\nEuropako iparraldean amatasun-baimenak (eta aitatasunekoak) urtebetekoak ere izan daitezke, eta, aldiz, hemen, emakume askok eta askok lana galdu egiten dute haurdun geratzeagatik; batzuek haurdunaldia ezkutatu ere egiten dute.\nUmeak edukitzeagatik lana galtzea ohikoa da Europako herrialde askotan. Europako ugalkortasun-tasa baxuena dauka Espainiak, eta, lana eta familia batera eraman ezinak eragin handia dauka horretan.\nZer dela- eta egiten zaie kasu gutxiago lan-arriskuei langileak emakumeak direnean?\nGaur egun lan-osasuna laneko arriskuetan eta gaixotasun profesionaletan zentratzen delako oraindik, arrisku psikosozialak alde batera utzita; eta justu horiek dira emakumeei gehien eragiten dietenak.\nBa al duzue daturik ikusteko zer-nolako eragina daukaten laneko jazarpenak eta mobbingak emakumeen osasunean?\nTamalez, jazarpen psikologikoari buruzko ikerlan zientifiko oso gutxi daude eginak, arrisku psikosozialeko bestelako faktore batzuei buruzko ikerlanen aldean. Orokorrean, gaurko krisi egoera honetan, enpresek oztopo gutxiago dute langileak esplotatzeko.\nJuan Gérvas eta Mercedes Pérez-ek behin eta berriz salatu dute proba eta txerto batzuk oso agresiboak direla, debekatzekoak, eta emakumeen bizi-kalitatea txartu besterik ez dutela egiten. Emakumeen osasuna “diru-iturri” dela diote, kosmetikoak edo moda bezalaxe.\nOrokorrean eguneroko bizimodua medikalizatuta daukagu, eta farmazia-industria dago horren atzean; gainera, osasun-arloko profesional asko eta herritar asko sinetsita daude denerako pastillaren bat badagoela, kontuan hartu gabe botika denek daukatela arriskua ondorio kaltegarriak eragiteko.\nGervás eta Pérez-ek esandakoaren arabera, emakume batzuek baztertu egiten dituzte osasun-sisteman: edadetuak, diru gutxi dutenak, ezintasunen bat dutenak… Orokorrean, beren analisiek zalantzarik gabe adierazten dute emakumeek gizartean pairatzen duten bazterkeria medikuaren kontsultara ere hedatu egiten dela, gehiegitan. Nolabait, tratu homogeneoa ematen zaie paziente guztiei, denak gizonezkoak balira bezala, eta horrek emakumeei egiten die kalte, ezaugarri bereziak dituztelako.\nIkerketa askok erakusten dute emakumeekin ahalegin gutxiago egiten dela bai diagnostikoan bai terapian. Sintoma berdinak izanda, gizonezkoei proba osagarri gehiago egiten zaizkie eta botika garestiagoak agintzen zaizkie. Itxaron-zerrendarekin zer gertatzen den ere jakin nahi nuke, ez dago-eta zerrenda kudeatzeko irizpide objektiborik. Nik ere badut hipotesiren bat honi buruz…\nGizonezkoek aukera gehiago dutela lehentasuna izateko. Hala adierazten dute ikerlan batzuek.\nLegebiltzarrek ba al dute ahalmenik egoera injustu eta kaltegarri honi buelta emateko?\nGobernuek eduki, badute, ahalmena, hortaz, aldatu egin behar dute egoera hori. Adibidez, aitatasun-baimena luzatu dezakete eta aitak baimen hori ere baliatzeko modua eman, gizonek eta emakumeek berdin jardun dezaten lanean, etxean nahiz kanpoan; haur-eskola gehiago egin ditzakete, eta baliabide gehiago jarri edadetuak zaintzeko, emakumeek lan-merkatuan buru-belarri sartzeko aukera izan dezaten; emakume eta gizonentzat soldata berdina jar dezakete, diskriminazioaren kontrako legeak jarrita; erabakiak hartzeko posizioetan emakume nahiz gizonek ordezkaritza berdina izango dutela ziurtatu dezakete; erretiroko pentsioa biek jaso dezatela ezarri dezakete, gehien etxean lan egin duten emakumeek pentsio justuagoa izan dezaten…\nZuk zuzentzen dituzun erakundeetatik, zer lortu duzue dagoeneko? Pepito Grillorena egiten ibili behar duzue erakundeekin?\n2013, The Lancet aldizkariak artikulu bat argitaratu zuen esaten zuena osasun-politikak eta osasun publikoko politikek ez dutela inongo genero-ikuspegirik. Hori berdin dago, baina osasun-arloan gertatzen diren genero-desberdintasunei buruz ikerlan gehiago egin behar dira, garrantzitsua da, desberdintasun horiek begi-bistan jartzeko. Eta, bai, Pepito Grillorena egin behar da, errealitate injustu hau ikusarazteko, aldatu daitekeenez aldatu egin behar delako.\nEtiketak lan osasuna\nErantzunik gabe ra(etara) “Lucía Artacoz: “Lan-prekarietateak eta gehiegizko zaintza-lanak kalte egiten diote emakumeen osasunari””


Wordleko negozio txartela! | Martech Zone\nWordle NireBlog du blogosfera a bikote aste duela Blogari zurrumurruak izan dira! Wordle zure Java eraldatzen duen Java aplikazio bat da etiketa hodeia edertasuneko gauza batean.\nuste nuen Wordle bikaina izan zen, baina ez da zertan blogarena izan.\nGaur kontsultatu dut Sharpminds. Saioko pertsona bat, Linda Watts, bere txartela eman eta berehala irribarre bat jarri zitzaidan!\nLindak horien bilduma osoa zuen (baita beste diseinu berezi batzuk ere), multzo bakoitza gako-hitz eta esaldi desberdinetan oinarrituta zegoen, guztiak atzean bere harremanetarako informazioa zuela! Zein izugarri sortzailea! Wordleko mutilak banintz, Linda kontratatuko nuke eta bisita txartelen dibisioaren ardura jarriko nuke!\nLinda azkeneko 9 urteetan webmasterra izan zen eta izugarri sortzailea, talentu handikoa eta gogotsua da. Geek izatearen inguruan bromak bota nizkion - klasean sartutakoak asko gehitu zuen.\nHorregatik maite dut irakastea BitWise Solutions Sharpmind gertaerak, parte hartzaile guztiengandik hainbeste ikasten dut, irakatsi baino gehiago ikasi nuen bezala sentitzen naizela.\nLinda karrera berri bat espero du orain Web, Web 2.0 eta Inprimatutako Teknologiako Entrenatzaile gisa. Ideia original batzuen deia egin nahi diozu! Gustatuko litzaidake ideia honi buruz pentsatu izana buruz hitz egin nuenean bisita-txartelak hautatzea aste honetan! Ez nago ziur Linda lanaldi osoko enplegu bila dabilen ala ez. Hala ere, web merkaturatzaile ospetsu batentzako aukerarik baduzu galdetu beharko zenuke.\nTags: negozio txartelaEtiketaetiketa hodeiaEuskal Herria\n31ko uztailaren 2008an, 10: 13an\nEskerrik asko Doug honengatik. Zure jatorrizko txioa berriro txiokatu dut asko gustatzen zaidalako. Wordle-rekin jolastu nuen ordu batzuk lehenago eta lanean horman argitaratutako 3 hodei desberdin sortu nituen.\nOrain, horiek erabiltzeko beste modu interesgarri batzuk egon daitezkeela uste dut.\nGrafikoetan pentsatzen dugunean - oso gutxitan hartzen dugu hitzen ahalmena irudietan oinarritzen denaren oinarria.\nIrudi batek mila hitz baino gehiago balio dezake baina hitz-hodei batek bisita txartelaren espazio txikian esan litekeena baino gehiago balio dezake!\nAug 1, 2008 7: 46 AM\nOngi esan, Lynn!\nAug 1, 2008 8: 51 AM\nEskerrik asko gaurko blogean aipamen zoragarriagatik. Zer moduz nire eguna hasteko!\nNire betiko txartelak nire postontzian itxaroten zeuden atzo etxera iritsi nintzenean. Lagin bat bidaliko dizut. Badakit harrituta geratuko zarela Moo Printing-en kalitatearekin.\nAug 1, 2008 9: 12 AM\nEta gehituko al dut atzo zenbat gustatu zitzaidan saioa? Blogetarako erabilerak birpentsatzera bultzatu nauzu eta horren gainean lan egingo dut.\nAug 1, 2008 9: 36 AM\nEskerrik asko Linda! Bertaratutako jende talde bikaina izan zen - horrek beti errazten du.\n1ko abuztuak 2008, 1:09\nWordle maitatu behar duzu. Interesgarria da azken astean bat egin nuen nire "bisita txartela" baliabideen gunean. Kolore eskema alda dezakezu. Wordle arrokak. Nirea hemen ikus dezakezu http://cardsfreebusiness.com/\n1ko abuztuak 2008, 1:18\nHau gehitu dut nire bilduman\n1ko abuztuak 2008, 3:38\nAUPA, ze cool !!! Oso harrituta nago


Proiektu errepositorio bat martxan jarri dugu :) – HarituLab\nGauza da haritulab.eus-en euskaraz eginiko proiektuak txertatu nahi ditugula, oso modu informalean. Proiektu errepositorio hau egiteko arrazoiak ugariak dira:\nEgiten ikasten dugu\nBeste sortzaile batzuk ezagutzen ditugu\nMomentuz errepertorioa oso modu xumean landu dugu, bi ezaugarri dituelarik:\nGaldetegi oso ireki bat, norberak bere proiektua bere hizkuntzan partekatzeko: https://haritulab.eus/proiektua-aurkeztu/\nProiektuetan zehar kuxkuxeatzeko aukera etiketen bidez: https://haritulab.eus/proiektuak/\nGuk pixkanaka pixkanaka proiektuak txertatuko ditugu egiten, ezagutzen ditugun heinean, ariketa ederra baita ezagutza buruan antolatzeko. Baina post honekin…\nzure proiektua partekatzera gonbidatu nahi zaitugu!\nProiektuak oso anitzak izan daitezke euskara eta eremu digitala dala gai nagusia… hortik harituz… podcast bat, testu bat, automata bat, instalazio bat,… eta partekatzeko Creative Commons 3.0 lizentzia erabiliko dugu errepositorioan, Partekatu berdin eta egilea aipatu.


Desgaitasuna - web.araba.eus\nDesgaitasuna duten pertsonentzako prestazio ekonomikoak\nDesgaitasuna duten pertsonei egunerokotasunean autonomia errazteko banakako laguntza ekonomikoak\nHelburu nagusia da ezinduen autonomia, parte hartzea eta gizarteratzea erraztea eguneroko jardun guztietan, laguntza teknologikoei buruzko informazio egiaztatua eta pertsonalizatua eskainiz. Zerbitzu honek ondokoei buruzko argibideak eta aholkuak ematen ditu:\nIrisgarritasuna (etxebizitzetako sarbideetan oztopo arkitektonikoak kentzea, ibilgailu partikularrak egokitzea...).\nLaguntza produktuak. Informazio ugari dago kontsultatzeko, hala nola, katalogoak, gidak, argitalpenak, txostenak, araudi teknikoak eta aipamenak. Probatu eta erabili egin ahal izango dira laguntza produktu ohikoenak, erosi aurretik.\nMugikortasun arazoak dituzten pertsonentzako laguntza ekonomikoa, taxi zerbitzua ordezko garraiobide gisa erabiltzeko\nPrestazio horren bidez, ohiko garraio kolektiboa erabili ezin duten eta mugitzeko zailtasun larriak dituzten pertsonen bizitza hobetzea da helburua.\nGarraioa baliatzeko abonua aurreordainketako txartel izendun baten bidez egiten da, eta txartel horretan kargatzen da taxi zerbitzua ordezko garraiobide gisa erabili ahal izateko emandako zenbatekoa.


Donostiako Maratoi Erdirako 4 dortsal zozkatzen ditugu - Ba da beste modu bat | Laboral Kutxa Blog\nGumersindo Rodríguez Vicente\nIker Vitoria Zabaleta\nLaura Lobato Amado\nGure inguruan urtero egiten diren kirol-ekitaldi ezagunenetako bat da. Eta LABORAL Kutxan urteak daramatzagu hura babesten, oinarrizko kirola sostengatzeko gure ahaleginaren isla. Joan den urtean ere zenbait dortsal zozkatu genituen blog honetan bertan eta aurten ere gauza bera egingo dugu. 4 zenbaki ditugu Donostiako Maratoi Erdian parte hartu nahi dutenentzat. Gainera, LABORAL Kutxaren Sari Nagusia jokatzen den lasterketa horrek 16. edizioa beteko du aurten. Maiatzaren 22an helmuga zeharkatuko duten pertsona horietako bat izan nahi duzu? Inprimakia zure datuekin bete, eta dortsala irabazi duen zorioneko pertsona horietako bat bazara, zurekin harremanetan jarriko gara parte hartzeko behar dituzun argibide guztiak emateko. Zuk ez duzu beste ezer egin beharrik izango, zapatilak jarri… eta korri egitera!\nTags: donostia kirola maratoi erdia


Irekia Eusko Jaurlaritza - Gobierno Vasco :: Bake eta Bizikidetza Planari buruz adituek eginiko txostenak Euskadiko bake-prozesua Ipar Irlandako eta Hegoafrikakoarekin parekatzen du\nBake eta Bizikidetza Planari buruz adituek…\n\nJonan Fernándezek Bake eta Bizikidetza Planari buruzko nazioarteko adituen Txostena baloratuko du Iturria: Irekia\n\n\n\nEstatu Batuetako hainbat erakunde akademikotako nazioarteko aditu talde batek egin duen Bake eta Bizikidetza Plana Ebaluatzeko txostenak haren izaera adiskidetzailea eta inklusiboa baloratzen du. Izan ere, Bake eta Bizikidetzarako idazkari nagusi Jonan Fernandezek azaldu duenez, gizartea barnean hartzearen aldeko apustu horrek «paregabe» bihurtzen du prozesua, eta parekagarri, beraz, arrakasta izan zutenekin (Ipar Irlanda eta Hegoafrikakoekin adibidez).Txostenaren arabera, iraganaren, orainaren eta etorkizunaren arteko orekari eusten dio planak.\nBake eta Bizikidetzarako idazkari nagusi Jonan Fernandezek Legebiltzarrean aurkeztu du Ameriketako Estatu Batuetako lau erakunde akademikotako eta USIPeko hamaika irakasleren txostena. Seton Hall Universityko Andrea Bartoli eta Borislava Manojlivic irakasleek koordinatu dute txostena. Eusko Jaurlaritzak Bake eta Bizikidetza Planaren zirriborroa bidali zien adituei, egokitzat jotzen zituzten gomendioak egin zitzaten.\nJaurlaritzak gauzatuko dituen planaren hainbat gomendio daudela azaldu du Fernandezek; biktimek modu «seguruan» hitz egin dezaketen toki bat sortzea, adibidez. Bake eta Bizikidetzarako idazkariaren iritziz, «ospe handiko» adituek eta akademikoek egindako txosten horrek «onespena» ematen die Bake eta Bizikidetza Planari zein Jaurlaritzari, haren egituraren, metodologiaren eta ikuspegi parte-hartzailearen balorazio positiboa egiten baitu.\njonan_fernandez_informeak_b... behera kargatu (1000 KB)\njonan_fernandez_biktimen_gu... behera kargatu (400 KB)\njonan_fernandez_biktimen_gu... 20 MB\njonan_fernandez_informeak_b... 40 MB\nEbaluazio_txostena.pdf 80 KB (application/pdf)\nIVAPek ikastaro bat antolatu du, eskubideen jurisdikzio-babesari buruz


Pandemiatik trantsizio ekosozialera — Manu Robles Arangiz Fundazioa\nPandemiatik trantsizio ekosozialera\nArg: Jordan Cantelo\nJordi Garcia Jane-k, apirilaren 13an, "Nexe" Kataluniako Lan Kooperatiben Federazioa-ren (FCTC) aldizkarian argitaratuko artikulua.\nHondamendien eta krisien ondorioek ez diote mundu osoari berdin eragiten. Koronabirusak bereziki herri klaseak (langile klaseak eta klase ertain pobretuak), emakume eta pertsona migratuak, erretiratuak eta hegoaldeko herrialdeak kolpatzen ditu. Era berean, berrogei urteko politika neoliberalak ekonomia deslokalizatuz, eskubideak murriztuz eta ikerketa medikoan eta osasunean gastu publikoa argalduz, pandemiaren aurrean babesgabeago uzten gaitu.\nSaihesten ez badugu, 2008koa baino larriagoa den sartzen ari garen munduko atzeraldi berriak, desberdintasun, miseria eta autoritarismo handiagoa eragingo du. Bestalde, hondamendia litzateke "business as usual”-era itzultzea, krisitik atera nahi izatea orain arte bezala ekoiztuz eta materialki are gehiago haziz. Hala klimaren eta energiaren krisia okertu egingo litzateke eta urte gutxiren buruan hondamendi ekologikoak biderkatu, berauek gainditzeko baliabiderik gabe gure gizarte agortuak kolapsatu arte.\nErrealitatea ondo irakurri\nGehiengoaren bizi-baldintzak hobetuta baino ez gara atzeralditik aterako; lehenik eta behin, gertatzen ari denaren interpretazio egokia orokortzea lortu behar dugu, gero egiturazko erreforma ausartak eta, aldi berean, gehiengoak partekatuak proposatu, eta, hirugarrenik, horiek lortzeko biziki mobilizatu.\nSozializatu behar dugu COVID-19 kapitalismo globalak etengabe habitatak suntsitzearen beste azpiproduktu bat dela, joan den udazkeneko uholdeak edo Australiako urtarrileko suteak bezala. Ulertu behar dugu murrizketa sozialek, deslokalizazio produktiboak eta mugikortasun jasanezinak hilgarritasuna handitu dutela. Hilabete hauetako ikaskuntza gisa atera behar dugu mundu osoko ehunka mila ikertzaileren arteko lankidetza, baita gure auzo eta herrietan sortu diren ekimen eta elkartasun sareak ere. Konturatu behar gara zaintza lanen eta osasun-sistema on bat izatearen garrantziaz. Jabetu behar gara daukagun elkarren arteko beharraz (elkarrekiko mendekotasunaz) eta naturarekin bakeak egin behar ditugula, berak dituelako irabazteko aukera guztiak eta bere mende gaudelako (ekodependentzia).\nHorrelako interpretazio bat erreferentziazko gutxieneko oinarri bat da, planeta justu eta bizigarri batera hurbilduko gaituzten eraldaketa neurri zabal bat aplikatzeko (trantsizio ekosoziala).\nEraldaketa handi berria\nLehentasun guztiek bat egiten dute: 7,5 milioi kataluniarren oinarrizko behar materialak eta immaterialak (elikadura, etxebizitza, zaintza, energia, askatasuna, parte-hartzea, hezkuntza...) asetzea, baina baita munduan gauden 7.500 milioi pertsonenak ere, bakoitzak bere bizitza duinaren proiektua egin ahal izan dezan planetako baliabide mugatuen banaketa ekitatibo baten markoan. Izan ere, 2030 Agenda, paper bustia edo korporazio handien marketin soziala bihurtzeko arriskuarekin, ikuspegi horren minimoen garapena da. Teorikoki nazioarteko adostasuna bildu eta datozen hamar urteetan helburuak zehazteko balio dezake.\nGure etxean eta arlo sozioekonomikoan oinarritzen bagara, katalanen oinarrizko beharrak betetzeko, gure eredu produktiboa eraldatu beharko dugu ekologikoki jasangarriak eta sozialki baliagarriak diren produktu eta zerbitzuak sor ditzan, eta modu justuan banatu (gainerako mundua ustiatu gabe, alderantziz, gainerako munduarekin solidarioak izanik).\nEkoizpen-eraldaketak Generalitatearen ekonomia- eta industria-politikako baliabideak areagotzea eskatuko du, eta hemendik aurrera herritarren oinarrizko premiak asetzen dituzten sektoreak indartzea. Era berean jendarteari ekarpen txikia edo ekarpenik egiten ez dioten sektoreak eraldatu edo zigortu egin beharko dira. Turismoaren, eraikuntzaren, autogintzaren eta abiazioaren sektoreak murriztu beharko ditugu, beste hauek sustatzen ditugun bitartean: nekazaritza ekologikoa eta hurbilekoa, osasuna eta zaintza, energia berriztagarriak, higiezinen parkearen birgaitzea, kultura, IKTekin lotutako jarduerak, fabrikazio digitala, besteak beste.\nKapitalismotik atera ezin garen bitartean, ekoitzitako aberastasuna zuzen banatzeko, banaketa politikak (produktuen, lanaren eta finantzen merkatuetan eskua sartuz, ekonomia soziala eta solidarioa sustatuz...) eta birbanaketa politikak (zergen progresibitatea nabarmen handituko duen erreforma fiskala, zeharkako zergen jaitsiera eta zuzenekoen igoera, batez ere enpresa handiei eta errenta handiei...) bultzatu beharko ditugu.\nNork ordainduko du osasungintza hobetzeko edo amildu diren enpresetako edo birmoldatzen ari diren sektoreetako langileak babesteko faktura? Ezingo dugu gehiengoaren pobrezia materiala gutxitu gutxiengo baten aberastasuna murriztu gabe. Hala ere, aberatsek ez diete beren pribilegioei uko egingo, ezpada alternatiba okerragoa izango dela jakinda.\nEgunotan ikusten ari gara: pandemiaren hilabete hauetan gobernuek hartutako neurrietako bakar batek ere ez ditu betetzen enpresa handien interesak. Europako Banku Zentralak bankuei ematen die ekonomia suspertzeko dirua, gero hauek diru hori kreditu gisa emango diete enpresa eta estatuei, ondoren interesak kobratzeko. Lombardia, oraingoz koronabirusak hildako pertsona gehien dituen lurraldea izatea, eskualdeko industria patronalak ekoizpena ez gelditzeko egindako presioak azaltzen du. Hemen konpainia askok ERTEak baliatzen dituzte plantillak arrazoirik gabe murrizteko, eta horietako buruei exijitu behar zaie, diru publikoa eskatzen dutenez, beren akziodunen artean etekinik ez banatzeko. Dendek pertsiana jaitsi behar duten bitartean, Amazonek denetik saltzen du etxeetan zehar banatuz eta bere langileak, bai biltegian, bai kalean, kutsatzeko arriskuan jarriz.\nEtorriko diren mobilizazioak ez lirateke mugatu beharko gastu sozial gehiago eskatzera edo murrizketa berriak gelditzera. Kalean ozen eta argi esan beharko dugu nork ordaindu behar duen hori guztia eta nola: funtsean, aberatsei, bankuei eta enpresa handiei zergak igoz eta zerga iruzurra zailtzeko kontrolak handituz.\nOsasun kolektiboaren, demokrazia ekonomikoaren eta gizarte eta ingurumen justiziaren aldeko Kataluniako itun baten alde\nMobilizazio horiek sustatuko dituen herri-erakundeen bloke bat egituratu behar dugu. Horrek eraman beharko luke administrazioen, eragile sozioekonomikoen eta herri-erakundeen arteko itun batera. Itun horrek eragileen politikak eta estrategiak bideratu beharko lituzke ukitu kosmetikoetatik harago joango diren neurri sorta batzuetara, eredu sozioekonomikoaren eraldaketa ekarriko lukeen erreforma erradikal bat lortzeko.\nIvan Miró-k, “Una Economia per la Vida. De la Covid-19 a un Nou Model Econòmic Plural, democràtic, relocalitzat i ecològic per Catalunya” artikuluan akordio horrek nolakoa izan beharko lukeen deskribatzen du: Osasun Kolektiboaren, Demokrazia Ekonomikoaren eta Justizia Sozioekonomikoaren aldeko Itun Katalana deitzen du. Miróren ustez, "askotariko eragile sozioekonomikoen arteko ituna izan behar da, rolak eta harremanak definituz eta politika ekonomiko eraldatzaileak artikulatuko dituen matrizea ezarriz" eta "eredu ekonomiko plural berri baten aldeko politikak instituzionalizatuz, osasun unibertsala, demokrazia ekonomikoa eta gizarte- eta ingurumen-justizia bermatuz". Gogoratzen duenez, Quebecen antzeko prozesu bat bizi izan zen laurogeita hamargarren hamarkadaren erdialdean: langabeziaren aurkako mobilizazio sozialek eta krisi ekonomiko baten ondorioz eragindako murrizketek Ekonomia eta Okupazioaren Goi Bilera sortu zuten 1996an, gobernu québécoisaren, patronalaren, sindikatuen eta ekonomia sozialaren arteko mahai bat, herrialdea krisitik ateratzea ahalbidetuko zuten neurrien agenda bat hedatzeko.\nKataluniako gobernuak ez du botere koertzitiborik, ezta baliabide nahikorik ere beharko lituzkeen neurri garrantzitsuenetako batzuk ezartzeko; aitzitik, Espainiako Estatuaren edo Europako Batasunaren esku daude. Ez da arrazoigabea herritar askok erabateko burujabetza nahi izatea. Beraz, politika ausart eta sortzaileekin mugak gainditzen saiatzeaz gain, itun honen sinatzaileek Espainiako Estatuko eta Europako antzeko aktoreekin koordinatu beharko lukete, Espainiako gobernua eta Europako Batzordea dagozkien neurriak ezartzera behartzeko.\nZein aktorek integratu beharko lukete akordio berri hori koronabirusaren ondoko ekonomia berrabiarazteko?\nMirók esandakoari jarraituz, lau izango lirateke: sektore publikoa; ekonomia sozial eta solidarioa; gizarte-onurako sektore pribatua deitzen zaion ekonomia pribatuaren zati bat (batez ere autonomoak eta ETEak, soberakinaren zati handi bat gizarte helburuetara bideratzen duelako, gizarte enpresara hurbilduz edo gizarte-, lan- eta ingurumen-erantzukizun handia erakutsiz), eta herri ekonomia eta komunitate ekonomia (elkarri laguntzeko sareak, etxebizitza-sindikatuen herri-egiturak, komunitate-kudeaketako ekipamenduak, baratze komunitario eta sozialak, hazkuntza kolektiborako espazioak, migratzaileen ekimen ekonomikoak, komunitateak…).\nMirók berak, bere lanean, dagoeneko aipatzen ditu itun horren agendan sartzeko proposamen batzuk: ekonomiaren plangintza, oinarrizko errenta unibertsala, sektore estrategikoen nazionalizazioa eta munizipalizazio demokratiko eta komunitarioa, banka publiko baten sorrera edo osasunaren hornidura unibertsala. Jarraian, planteatzen dituen neurri gehienak jaso, beste batzuk gehitu eta guztiak zerrenda honetan egituratu ditut, zirriborro moduan:\nBiztanle guztien oinarrizko premiak estaltzea: migratu eta errefuxiatu guztiak barne (hauek erregularizatu egin behar dira), oinarrizko errenta baten bidez, etxebizitzaren prezioak kontrolatuz eta oinarrizko premiako produktuen gaineko BEZa murriztuz.\nKataluniako sektore publikoaren garapena:\nGeneralitatearen zerbitzu publikoen hazkundea eta hobekuntza (hezkuntza, osasuna, zaintzak...). Zerbitzu horiek jabetza eta kudeaketa publikoak lehenetsi behar dituzte, langileen eta erabiltzaileen parte-hartzearekin, eta behar denean zerbitzu jakin batzuk ESSren Hirugarren Sektore Sozialarekin kontzertatuz.\nKataluniako inbertsio banka publikoa sortzea, garapen sozialerako eta trantsizio ekologikorako.\nTeknologia garbiak ikertu, garatu eta merkaturatzeko ekosistema katalana sortzea, sistema produktiboa ekologikoki birmoldatzeko.\nZerga-sistema birbanatzailea eta ekologikoa: aberastasunen gaineko zerga (aktibo higigarriak, higiezinak eta finantzarioak); sozietateen gaineko zerga erreala handitzea; oinordetzen gaineko zergaren eta PFEZaren tarte altuei tributazioa gehitzea; zerga-ihesa jazartzeko giza baliabideak eta baliabide juridikoak handitzea; finantza-transakzioen tasa; eta karbono-tasa, CO2 emisio gehien sortzen dituzten produktuen ekoizpena grabatzen duena.\nGastu militarren murrizketa zorrotza Estatuko Aurrekontu Orokorretan.\nZaintzen demokratizazioa: aitortza soziala; eragile guztien erantzunkizunaren sustapena; zaintza-lana, ordaindua izan ala ez, duintzeko funtsa eta mekanismoak; eta zaintza komunitarioko espazio eta zerbitzuak laguntzea.\nGeneralitatearen kultura-aurrekontuak %2 handitzea eta kultura-jarduera guztiei BEZaren tasa oso murriztua ezartzea.\nAdministrazio guztientzako gastu-araua kentzea eta Ley de Racionalización y Sostenibilidad de la Administración Local (LRSAL) legea indargabetzea, bai eta udalerrietan diru-laguntza ekonomikoa handitzea ere, tokiko ekoizpena eta ekoizpen- eta merkaturatze-kate laburrak estimulatuko dituen tokiko garapen komunitarioko, endogenoko eta autozentratuko politikak aplikatu ahal izan ditzaten.\nGeneralitatearen ekintza-planak elikadura-, energia-, finantza- eta moneta-subiranotasunaren mailak handitzeko (moneta osagarriak ezartzea edo babestea barne).\nKataluniako Parlamentuak BPGren ordezko adierazle bat onartzea, GPI indizea (Benetako Garapenaren Adierazlea) esaterako, ongizate iraunkorra neurtzeko diseinatua izan dena. Eta Generalitatearen komunikazio guztietan adierazle berri horren erabilera sistematikoa sustatzea.\nEkonomia sozial eta solidarioari (ESS) ematen zaion babesa handitzea: ESSren legea onartzea, eremuko erakunde esanguratsuen adostasunarekin; ESSren adar guztiak sustatzera bideratutako partidak handitzea, kontsumo arduratsua, finantza etikoak eta ekimen soziokomunitario guztiak barne (baratze komunitarioak, denbora-bankuak, komunitate autofinantzatuak...); ateneo kooperatiboak sustatzea, garapenerako erakunde publiko-kooperatibo gisa, ESS bidez; krisialdian dauden denda, enpresa txiki eta ertainek, autonomoen negozioek eta enpresek ESSren praktikak beren gain hartzea errazteko neurriak, bai eta ESSko erakunde esanguratsuen aintzatespena ere, arlo sozioekonomikoan solaskide gisa, bai udal-eremuan, bai Katalunia mailan ere.\nLanda-ingurunearen balioa handitzea eta Kataluniako nekazaritza-sektorea ziklo laburretara, ekoizpen agroekologikora eta elikadura-subiranotasunera bideratzea.\nPlangintza eta erabaki ekonomikorako marko demokratiko eta parte-hartzaileak, bai udal mailan, bai nazio mailan.\nEkonomia sozial eta solidarioaren dimentsio aldarrikatzailea\nOro har, ekonomia sozial eta solidarioa (ESS) enpresa konbentzional handiak baino hobeto erantzuten ari da. Krisi garaian, beste behin ageri da enpresa kapitalista gehienek ez bezala jokatzen dutela: barne-elkartasuneko mekanismoak eraikitzen dituzte ahalik eta gehien eusteko inor kaleratu gabe (lanaldiak eta soldatak berregokitzen dituzte, "nork bere gaitasunen arabera, nork bere beharren arabera" eta abar), kontingentzia-funtsak sortzen dituzte behar handiena duten erakundeei laguntzeko, ekimen solidarioetan parte hartzen dute… Hilabete hauek eta datozenak aukera bat dira ESSren enpresak balioan jartzeko, enpresa kapitalistaren alternatiba onena baitira, tokiko ekosistema kooperatiboak hazteko eta saretzeko, merkatu soziala eraikitzeko... Baina orain ere bada unea ESSk bere dimentsio soziopolitikoarekin batera bere dimentsio sozioekonomikoa erakusteko, bere rol aldarrikatzailea garatzeko, duen rol eraikitzailearen osagarri. Egia esan, balioen eguneroko praktika horrek are zilegitasun handiagoa ematen dio ESSri, salaketak eta aldarrikapenak egiteko.\nESS Ekonomia Solidarioaren Sarearen mugimenduak, Kataluniako Lan Kooperatiben Federazioak, Kataluniako Gizarte Ekonomia Elkarteak... mobilizazioen bultzatzaileetako bat izan beharko luke krisi hau betikoek eta planetak ordain ez dezaten, emaitza ez dadin pobrezia eta berotze global gehiagorekin izan. Ivan Miroren dokumentua abiapuntu bikaina da gogoeta eta ekintza bateraturako proposamen bat helarazteko gizarteko beste kolektibo batzuei (feministak, ekologistak, ezkerreko independentistak, libertarioak, auzo elkarteak, arrazakeriaren aurkakoak, sindikatuak...) eta, elkarrekin, herritarrak mobilizatzeko eta botere publikoak interpelatzeko.\nIkasi al dugu?\nBoteretsuen indarra; Kataluniako eta Espainiako gobernuetan ageriko eskuin gogorrak aginduko balu mobilizatuko liratekeen zati baten kooptazioa; borrokak aldarrikapen defentsibo eta epe laburrekoak planteatzeko ohitura; ikasitakoaz ahazteko gaitasun ikaragarria; trantsizio ekologikoa egiteak dakartzan uko egiteak pertsonalki onartzeko zailtasuna; gauzen inertzia bera... Ez da erraza baikorrak izatea eta oraingoan pentsatzea, 2008ko krisian gertatua ez dela errepikatuko: azkenean, kapitalismoa "erreformatu" beharrean, oraindik austeritate politika basatiagoak inposatu zizkiguten eta planeta suntsitzen jarraitzen dugu. Jakingo al dugu oraingoan ondo, azkar eta iraunkortasunez erantzuten?\nEzin dut ekidin Fredric Jamesonek esandakoa burura etortzea: gaur egun errazagoa dirudi munduaren amaiera imajinatzea kapitalismoaren amaiera baino. Pentsatu nahi dut adimenaren ezkortasun printzipio horren parte dela, baina Gramsciren erara uztartu behar dugu borondatearen baikortasunarekin. Itxaropena dagoen bitartean bizia dagoelako.


Xabi Gartzia Nafarroako Parlamentuko Presidentearekin bildu da | Gazte Parlamentua\nXabi Gartzia Nafarroako Parlamentuko Presidentearekin bildu da\nPosted on 06/11/2019 25/06/2020 by pjnngp\nUnai Hualde Nafarroako Parlamentuko Lehendakariak Xabi Gartziari harrera egin dio gaur, Nafarroako Gazte Parlamentuko Lehendakariari.\nPasa den urriaren 11tik III. Gazte Parlamentuko buru da Xabi Gartzia, eta azaldu duenez, “gazteen interes eta beharrak politika publikoen erdigunean jartzeko helburuarekin elkarlanean jarraitzeko borondatea helarazi diote Lehendakariari. Gazteok ditugun arazo estrukturalei aurre egiteko eztabaida eta parte hartze politikorako foro bat da Gazte Parlamentua. Lanean jarraituko dugu Lehendakaritzako, Berdintasuneko, Funtzio Publikoko eta Barneko Batzordearen bidez proposamenak aurkezten”.\nUnai Hualdek, bestalde, Legebiltzarraren konpromisoa berretsi du “nafar gazteriaren kezka eta aldarrikapenei erantzun asmoz hauen parte hartze politiko eta instituzionala ahalbidetzeko, gazteen inplikazioa ezinbestekoa baita. Aurreko bi bilkuraldietan burututako lanak erakusten du gazteek ere politikara hurbiltzeko interesa dutela, eta onetsitako ekimenek argi utzi dute gazteak ordezkatzeko formula hau egokia dela. Parlamentu jardueran ikusgarritasun handiagoa eman nahi diegu, eta modua asmatzeko hausnarketan dihardugu”.\n2017an Foru Legebiltzarrak eta Gazte Kontseiluak sinatutako hitzarmen baten babesean sortua, Nafarroako Gazte Parlamentuak eztabaidaren kultura, espiritu kritikoa eta errealitate sozialaren azterketa arrazionala sustatzeko helburua dauka, 14 eta 30 urte bitarteko gazteei zuzenduta.\nIkasturtero berritzen den organo honen xedea da gazteei ahotsa ematea, hauek proposamenak egin ditzaten, beraien artean adostu eta Nafarroako Parlamentuaren bidez gizarteari helarazteko.\n← Nafarroako Gazte Parlamentuak bere osaketa saioa ospatuko du 30 gazte hautatuekin\nGazte Parlamentuak lan-talde bat sortuko du gazteen osasun mentalaz hitz egiteko →


Bidaxuneko ahate sanoak adoptatu dituzte | Ekonomia | KAZETA\nBidaxuneko ahate sanoak adoptatu dituzte\nPrefekturaren agindupean hil behar ziren ahateak sano direla dio uztailaren 20 albaitari ikerketa batek. Lehen adopzioak uztailaren 21ean egin dituzte.\nXan Idiart|2017/07/21 18:27|0 iruzkin Eguneratua:\nBidaxuneko ahateak sano dira. © Isabelle MIQUELESTORENA\nELB sindikatukoak jadanik segur ziren arren, prefekturak hil nahi zituen Bidaxuneko haztegiaren ahateak sano dira ofizialki. Hain zuzen ere, uztailaren 20eko albaitari ikerketa batek erakutsi du ahate horiek ez zutela hegazti gripearen zantzurik, Estatu frantsesak eta ondorioz prefekturak beldur zuten bezala.\n“Berri ona dela dio” ELBko bozeramailea den Panpi Sainte Mariek. Lataillade familiaren ahateak atxikitzearen alde borrokatu ziren guztiek sarea salbatu dutela azpimarratu du. Prefekturaren erabakiaren kontrako helegite bat jarri zutela oroitarazi du batez ere. Haatik helegite hori, larrazkenean baizik ez dute aztertuko.\nAhate sano horiek adopziora eman dituzte beraz Domintxineko Jean-Michel Berhoren etxaldean. Profesionalek zein norbanakoek adoptatu zitzaketen ahateak. Norbanakoen artean, Jean-Michel Pochelou badago. “ELBk adoptatzeko deia luzatu zuenean ekainaren 13an, berehala aurkeztu nuen nire burua. Ahate horiek ez behar nituelako, baizik eta ekoizleak sostengatzeko”. Domintxinen, pertsona talde batek “kontsumitzaileak ekoizleen sostenguz” zeramatzaten jantziak zituzten soinean.\n“Borrokak segitzen du”\nELBk aurkeztu duen helegiteaz gain, borrokak segitzen duela gogorarazi du Sainte-Mariek. “Afera hori ez da hemen bukatzen. Laborantzaren industrializazioaren kontrako ikur gisa erabiliko dugu oraindik goiti”. Industrializazio horrek ez bururik, ez buztanik ez duela erran dute sindikatukoek.\nHots, ironia osoz helarazi diote mezu bat prefekturari Domintxinetik. Ahateak basakortan ezartzea gomendatu dute, “ahateak soziabilizatu daitezen”. Bestalde, jabeei galdegina zaie edozein elementu bitxi seinalatzea Herriko Etxeari: arrek arrautzak erruten baldin badituzte, edo hortzak gaizki luzatzen baldin bazaizkie ahateei.


Askok esango dute demagogia dela nirea. | Aiete – Lantxabe – Katxola – Ayete\nAskok esango dute demagogia dela nirea.\nDemagogia (antzinako grezieraz: δῆμος -dēmos-, herria eta ἄγειν -agein-, zuzendu) botere politikoa lortzeko erabilitako estrategia bat da. Jendartearen aurreiritziak, emozioak, beldurrak eta itxaropenaz baliatzea horrela zure alde pertsona gehiago edukiz, gehienetan erretorika eta propagandaren bidez erabiltzen dena\nHunkidura exotikoz hartzen ditugu Afrikako miserien irudiak, batik bat haurrenak. «Ai, ama», egiten dugu hasperen, «begira nolako irribarrea», eta gustura estutuko genituzke, peluxezko hartzaren tankeran. «Lezio galanta ematen digute, ba: ezer ere ez daukate baina zoriontsuak dira», diogu, ustezko autokritika, baina funtsean, haien miserian dugun partetik errugabetzeko leloa. Zeren eta errealitateak behin eta berriz agerian uzten digunez, ez dira zoriontsuak: haietako ehunka, milaka, jaioterritik —eta leporatzen diegun ongizate izpiritualetik— ihes egiten saiatzen dira koxkortu orduko, kosta ahala kosta. Agur esaten diete amei, aitei, senideei, lagunei, paisaia eta hizkuntzei. Zeharkatzen dituzte bide, mendi eta basamortuak; neke, gose, egarri eta bakardadeak. Halabeharraren zozketan tokatutako miseria baino nahiago hil.\nEta, bitartean, guk segitzen dugu ahots ozenez munduko hiritartasunak, giza eskubideak, demokraziak, etikak eta moralak aldarrikatzen. Gauez, berriz, piztiak bezala infernu segurura botatzen ditugu promestutako lurtzat hartu duten uhartetxo ñañotik. Eta haien garrasiek goiz-alba urratzen duten arren, futbolarien desertzio eta tristurekin urratzen dira gure barruak.\nEsta entrada fue publicada en Actualidad, Análisis el 14 octubre 2015 por Lantxabe.\n← Centro de salud de Aiete El largo y difícil parto del Bosque de Miramón →


naiz: agenda - Marmoka + Ibil Bedi\nETIQUETAS: Ibil Bedi Marmoka\nArkupehotsak ekimenaren baitan Marmoka eta Ibil Bedi taldeak zuzenean ariko dira Azpeitiko Sanagustin Kulturgunean. Urtarrilaren 24 arratsean izango da, 19:00etan eta doako emanaldian.\nPlaza Nagusia 5, behea,


Nafarroako lan-postu publikoetan hizkuntza eskubideak bazterrean\nNafarroako lan-postu publikoetan hizkuntza eskubideak bazterrean uzten jarraitzen da –\n20 urte igaro arren, Nafarroako lan-postu publikoetan hizkuntza eskubideak bazterrean uzten jarraitzea salatu du Behatokiak.\nNafarroako lan-postu publikoetan euskara ezagutzeko derrigortasun eza eta ondorioz, herritarren eskubideak ez bermatzea salatu du.\nAgurne Gaubeka: «Dekretu berriak hizkuntza-eskubideak ez bermatzeaz gain, herritarrak baztertzen zein bereizkeria sustatzen ditu».\nEskubide murrizketarik onartzen ez dutela irmo adierazteko, manifestazioa deitu du Kontseiluak ostiralerako.\nHiru irakurketa egin ditu Behatokiko zuzendariak dekretu berriaren oinarri horien baitan. Lehenik, herritarren eskubideak efikaziaz bermatzeko nahitaezko ezagutza ezarri ordez, «puntuatu ere nahi ez izateak administrazioarekiko harremanetan bertoko hizkuntza erabili nahi duten pertsonak bazterrean uztea» dakarrela. Bigarrenik, dekretu honek zerbitzua kokatzen den eremuaren arabera eta herritarra bizi den eremuaren arabera, «Nafarren arteko bereizkeria eta bazterkeria sustatuko dituela». Eta azkenik, eremu mistoan, Nafarroako Gobernuaren zerbitzu gehienak eskaintzen diren eremuan, lanpostu batzuetan soilik euskara puntuagarri ezartzea «iruzurra egitea» dela herritarren hizkuntza eskubideen bermearekiko. Izan ere, Gaubekak adierazi duenez «euskarari deialdi batzuetan puntuazioa eman arren, euskara jakin gabe ere ia puntuazio berbera lortu ahal izango da».\n20 urte igaro arren, Nafarroako lan-postu publikoetan hizkuntza eskubideak bazterrean uzten jarraitzea Nafarroako lan-postu publikoetan hizkuntza eskubideak bazterrean uzten jarraitzen da\nhizkuntza-eskubideak, lanpostu publikoak, nafarroa


Atzean Zuloa: 'Lo txarrekoa' : Irutxuloko Hitza\nAtzean Zuloaren pertsonaia berria ‘Lo txarrekoa’ da, eta eguna arrastaka pasatzen du. Egunero porru eginda jaikitzen denez, leku guztietara berandu iristen da, eta egunean bost kafe hartu behar izaten ditu lanean errenditzeko.\nDenboraldi berria otsaila hasieran abiatu zuen Atzean Zuloa-k, eta ordutik hona beste sei lau pertsonaia aurkeztu dizkigu ostiralero: ‘Begirale eternoa’, ‘Nostalgikoa’, ‘Bertsofilikoa’, ‘Kokologista’, ‘Gidabaimenik gabea’ eta ‘Egunean Behin frikia’.


Koreografo berrien erakusketa — dantzan.eus\nHemen zaude: Hasiera › Albisteak › Koreografo berrien erakusketa\nOrain arte koreografo bakoitzak idatziz aurkezten zuen bere proposamena eta horren arabera 8-9 lan aukeratzen ziren taula gainean jartzeko. Oraingoan, 12 koreografok epaimahai baten aurrean aurkeztu dituzte bere lanak eta horietatik 5 aukeratu dira. Epaimahaia hiru taldetan banatua egon da:\nBatetik hautaketaren ardura zuen batzordea zegoen: Jose Antonio Arbelaitz, Marga Arroyo, Luque Tagua, Iñaki Landa, Jose Lainez, Lide Arana eta Laura Etxebarria. Hauen botoak azken emaitzean % 40ko pisua zuen.\nBestetik prentsako kritikoak eta programatzaileak zeuden. Fernando Piñeiro, Marian Gerrikabeitia, Iratxe de Arantzibia, Agus Pérez, Iñaki Larrañaga eta Carlos Gil. Hauen botoak azken emaitzean %30eko pisua zuen.\nHirugarrena koreografo talde batek osatzen zuen: Damián Muñoz, Idoia Zabaleta, Eguzki Zubia, Blanca Arrieta, Ion Mundate eta A deshoras danza. Hauen botoak ere % 30eko pisua zuen.\nModu horretan hautatutakoak hauek dira: - Ikutu: Bostak S2 - Pantxika Telleria: Firua - Saioa Ibañez Ihes puntuak - Mayda Zabala ...Y descuelga mi corazon - Natalia Monge Mejor mal acompañado que solo\nKanpoan geratu dira: Gema Espinosa, Igor Calonge, Kontxi López, Nerea Urbieta, Maitane Zalduegi, Gabriel Ocina eta Judit Ruiz-María Martín.\nEuskal Koreografo Berrien 6. Erakusketa Apirilak 20: Gasteizko Ibañez de Matauko Antzokian 20.00tan. Apirilak 26: Barakaldo Antzokian 20.00tan. Apirilak 30: Egian, Donostian 20.00tan.


Ikusirik 217/2020 Ebazpena, Enpresa Politikaren, Nazioarteko Proiekzioaren eta Lanaren zuzendari nagusiak maiatzaren 18an emana, ezartzen duena ordaindu bai baina errekuperatu behar ez diren 2021. urterako jaiegunen egutegi ofiziala, Nafarroako Foru Komunitatearen eremuan, eta orobat ikusirik espedientean dagoen dokumentazioa.\nKontuan hartuz Toki Araubidearen Oinarriak arautzen dituen apirilaren 2ko 7/1985 Legearen 21.1.h) artikuluan eta Nafarroako Administrazio Publikoen Zerbitzuko Langileen Estatutuaren 84.1 artikuluan ezarritakoa, EBAZTEN DUT:\nLehena: Onestea Arguedasko Udalaren bulegoetan 2021. urtean izanen diren jaiegunen egutegia. Hona hemen:\nApirilaren 1a: Ostegun Santua.\nApirilaren 2a: Ostiral Santua.\nApirilaren 5a: Pazko astelehena.\nMaiatzaren 1a: Langileen eguna.\nAbuztuaren 2, 3 eta 4a: herriko festak.\nUrriaren 11: Espainiako jai nazionalaren bezpera.\nAbenduaren 3a: San Frantzisko Xabierkoa (Nafarroaren eguna).\nAbenduaren 7a: Konstituzioaren egunaren biharamuna.\nAbenduaren 8a: Andre Maria Sortzez Garbia.\nAbenduaren 27a: (herriko festa).\nOrobat, baliogabeak izanen dira, 2021. urtean epeak kontatzeari dagokionez, larunbat eta igande guztiak, eta udal bulegoetako jaiegunak.\nBigarrena: Arguedasko Udaleko administrazioaren lanaldiaren urteko egiazko lanordu kopurua 1.592 izanen da, eta honela banatuko da:\n1.–Astelehenetik ostiralera bitarteko eguneroko lanaldia, orokorrean, 7 ordu eta 20 minutukoa izanen da.\n2.–Artikulu honetako aurreko apartatuetan ezarritako lanaldiaren banaketa ez zaie aplikatuko, zerbitzuaren beharrak direla eta, lanaldi berezia dutenei, ezta ordu konpentsazioren bat dutenei ere (txandakako lana, gauekoa, etab.), horiek lan-egutegi berezia izanen baitute.\nHirugarrena: Arguedasko Udalean jendea hartzeko eta bertako Erregistro Orokorra irekita egoteko ordutegia 10:00-13:00 da, astelehenetik ostiralera.\nLaugarrena: Ebazpen hau Nafarroako Aldizkari Ofizialean argitaratzea, baita, ediktuen bidez, Arguedasko Udalaren iragarki-taulan ere.\nBosgarrena: Ebazpen hau igortzea Arguedasko Udaleko langileen sindikatu-ordezkaritzari.\nArguedasen, 2021eko uztailaren 22an.–Alkatea, José M.ª Pardo Ayala.\nIragarkiaren kodea: L2111491


BEI - Bus Elektriko Iraunkorra. FAQs | BEI\nBEI autobus elektriko adimentsu bat da. Ibilgailu elektrikoak ditu, edukiera handiko konboiak, sartzeko plataformak geltokietan, bide esklusiboak eta semaforoetako lehentasuna.\nZein ibilbide burutuko du?\nBEIk momentu honetan 2a eta 2b Linea Periferikoek (arrosak) egiten dituzten ibilbide bera egingo du, bi noranzkoetan. Geltokietako zenbait metro gutxi batzuk mugituko dira, baina gehienak dauden tokian mantenduko dira.\nZein maiztasunekin igaroko da?\nBEIren maiztasunak hobeak izango dira, bai 2a linean zein 2b linean ere.\nZein izango da ordutegia?\nOrdutegia 07:00etatik 22:20ra izango da, autobus sarearen kasuan bezala. Asteburu eta jaiegunetan maiztasunak eta ordutegiak aldatu egingo dira, baina oraindik ez dira definitu.\nIbilgailuaren edozein ate erabil daiteke, aurrealdekoa barne.\nGurpildun aulkian doan pertsona bat edo haur kotxetxo bat sar daiteke?\nZergatik da adimentsua?


zorroza nuestro barrio - DDT Banaketak\nInicio / Distribución / Libros-distrib / Zorroza, nuestro barrio./ Zorrotza, gure auzoa. Memorias en el aula / memoriak gelan / zorroza nuestro barrio\nzorroza nuestro barrio\nAnterior: Zorroza, nuestro barrio./ Zorrotza, gure auzoa. Memorias en el aula / memoriak gelan


Ibon Rodriguez 2015-09-24\nLurrazpia laugarren solairuan dago\nAroztegiko karraka mozketa betean ari da, galdategiko zalia iraultzen, inprentako kopiagailua loop etengabean, karrozeriako konpresoreen ufadak laugarren solairutik aditzen dira. Horixe da Le Larraskito Klubeko eraikina goizetik arratsera inguratzen duen musika. Gauetan darion hotsa ere anitza eta joria da. Makinak eta gizakiak, nor baino nor artistago.\nLe Larraskito Kluba artistentzako oholtza da, baina han ez da tranpaldorik; entzulea eta artistak aurrez aurre daude, zentimetro eskas batzuetara. Artistak ikusleari begietara begiratu ahal dio; publikoak artistari ere, atzean duen leihotik sartzen den plastikozko Bilboren panoramikak itsutzen ez duenean.\nSei urte dira Miguel A. García soinu-artistak estudiorako lokal hau alokatu zuela, beste kide batekin batera. Zoruan hormigoi biluzia; paretetan, sukaldeetarako azulejo zuriak. Besterik ez, baina aski buruan zituen ideiak gauzatzeko. “Larraskitura joan aurretik ere kontzertuak antolatu ohi genituen, baina bestelako testuinguruetan; askotan ez ziren oso leku aproposak egitasmo batzuetarako, ostalaritzarekin lotuta zeudelako. Halakoetan zarata handia egoten da inguruan eta arreta txikia. Interesa nuen entzuteari bideratutako leku bat sortzeko, baina auditorioen testuinguru instituzionaletik urrun. Testuinguru autogestionatuetan, ordea, ez zen halakorik existitzen; kontzertuetako espazioak egon badaude, baina jaiarekin edo aisialdiarekin lotuagoak. Gurean ere edan eta disfrutatzeko aukera dago, baina egiten den proposamenari jaramon eginez, eserita, auditorio bat bailitzan… hibridoa. Bestalde, bitartekaririk gabeko espazio bat nahi genuen sortu: askotan energia gehiago gastatzen da espazioko jendearekin hitz egiten, ekipoa lortzen… lan asko, desgaste handia. Auditorio autogestionatua, esperimentaziora bideratua, baina eboluzionatzen duena.”\n"Bitartekaririk gabeko espazio bat nahi genuen sortu: askotan energia gehiago gastatzen da espazioko jendearekin hitz egiten, ekipoa lortzen… lan asko, desgaste handia. Auditorio autogestionatua, esperimentaziora bideratua, baina eboluzionatzen duena”\n–Miguel A. García–\nEta horrela abiatu zen Le Larraskito Kluba, 2008ko abuztuaren 8ko 0. gauarekin. “Ixiluneen entzunaldia” zioen kartel hartan, Yuaf, Joseba Irazoki, Edorta Izarzugaza eta Oier I.A. ageri ziren. Diskrezioz jokatu nahi zuten; ez zuten auzokideek entzun zitzaten nahi. Baldintzetara egokitzeko beharrak emaitza artistikoan eragingo zuena kitzikagarria zen. Bolumenak apala behar zuen, eta akustikoki eta formalki bestelako aukeretan barneratzera behartu zituen artistak; baita publikoa ere.\nHortik dator, akaso, Le Larraskituko saioetan sortzen den errespetuzko eta atentziozko giroa. “Jendea isilik eta entzuten egoten da, harrigarria da, errespetu handia dago. Ez dago barrarik, hozkailu batetik hartzen du edaria nahi duenak”. Sei urteotan lortu da ikuslego finko samar bat biltzea, joko duen artista nor den jakin gabe etortzen dena. “Alde txarra ere badu horrek: ia beti berdinak izaten garela. Baina esparru guztietan hala gertatzen dela uste dut, antzerkian, dantzan edota operan”.\n“Jendea isilik eta entzuten egoten da, harrigarria da, errespetu handia dago. Ez dago barrarik, hozkailu batetik hartzen du edaria nahi duenak”\nAzken hitz horiek Oier Iruretagoienarenak dira, egungo programazioaz arduratzen den kideetako batenak. Sei urteotan hainbat izan dira programazioan ibili diren lagunak eta emaitza artistikoan isla izan du bakoitzaren esku hartzeak. Hasierako garaian, elektronika esperimentaleko proposamenak izan ziren nagusi; ondoren, soinu organikoagoekin lan egiten duten artistak, eta gaur egun, arte-diziplina gehiago uztartzen saiatzen dira. “Nire asmoa da eremu edo diziplina ezberdinetako jendea biltzea saio bakoitzean. Nahiko nukeena da, adibidez, sekula musika esperimentaleko kontzertu batera etorriko ez litzatekeenari musika esperimentala entzuteko aukera ematea, bestelako esparruetako artistak programatuz –bideogileak edo erakusketak–. Modu horretan, artean interesa duen jendea erakarri ahalko da musika esperimentalera, eta alderantziz”. Miguel A. García iritzi berekoa da: “Txokatzen nau publikoaren izaerak. Oso publiko kuriosoa da, jakin-mina du. Artearekiko sentsibilitatea du. Eta era berean, harritzen nau gutxi direla musikaren mundutik datozenak. Errazago topatuko dugu antzerkiarekin edo eskulturarekin zaletua den norbait musikarekin baino, Le Larraskito Klubaren testuingurua soinuaren ingurukoa izanik nagusiki. Jakina, ahalegin berezia eskatzen dio musikazaleari laugarren solairu bateraino igogailu gabe igotzeak...”\nAskatasuna eta ausardia\nEta zer da Le Larraskito Kluba edukiz betetzen duena? Bada, programatzaileen askatasuna eta ausardia. Horregatik, gau berean entzun dezakezu elkar ezagutzen ez duten tronpeta-jole baten eta akordeoilari baten arteko inprobisazio bat, anplifikagailu baten akopleez egindako saioa, cello-jole bat eta dantzari baten artekoa, partitura multzo baten azalpena, artista batek berak diseinatu software batez sortutako lana edota bideo-egile baten azken lanen aurkezpena. Batzuetan, artistak dira lekutxo bat eskatzen dutenak, biran daudelako –mundu osoko artistak izan dira bertan–, baina Le Larraskitok ere erronkak planteatzen dizkie artistei, konbinazio edo emanaldi bereziak proposatuz. “Batzuek lehenengo aldiz jotzeko aukera izan dute: Mursegok, Inazio Eskuderok (hemen aurkeztu ditu azken urteotako pieza gehienak). Bestela, formazio batzuk hemen bakarrik gertatu dira, hemen sortu eta hemen hil”.\n“Nahiko nukeena da, adibidez, sekula musika esperimentaleko kontzertu batera etorriko ez litzatekeenari musika esperimentala entzuteko aukera ematea, bestelako esparruetako artistak programatuz –bideogileak edo erakusketak–”\nLarraskito tailerrak egiteko gune ere izan da. Inprobisazio askearen ingurukoak, musika-tresnak eraikitzearen ingurukoak eta abar. Sasoi batean, astean behin inprobisazio irekiak egin genituen, ostegunero. Poliki izeneko inprobisazio kolektibo irekia egin zuten behin. “Hiru egunez jardun genuen, Le Larraskitotik atera gabe, bertan bazkaltzen-eta, elkarrengandik ikasteko, probatzeko eta esperimentatzeko gogoa genuen. Kanpoko jendea etorri zen (Barna, Madril…)”.\nBestalde, emanaldiak iragartzeko kartelak asko zaintzen dituzte. Raul Dominguez artistak egiten zituen hasierako guztiak. Ondoren Oier hasi zen beste artista batzuei erronka jartzen. Badago afixen bilduma egiten duenik. “Kaleko kartelek funtzionatu egiten dute: beti dago baten bat ezezaguna dena, oso giro familiar eta lagunarte finkoa izaten den arren”.\nEtorkizunaz ez dute aurreikuspenik egiten: kideen erritmora funtzionatu izan du beti. Areago, sei urteotan hiru aldiz esan dute bertan behera utziko zutela (agur jaiak eta guzti), baina beste hainbat aldiz berrartu dute egitasmoa. “Harritzen gaitu egitasmo honen moduko gehiago sortu ez izanak, gauzatzeko hain kontu egingarri eta erraza izanik. Bafle pare bat eta espazio huts bat. Ekonomikoki ere, sarrerako diruarekin estaltzen ditugu gastuak, jotzera etorri diren guztiak konforme izan dira eskaini ahal ditugun baldintzekin. Ez dugu diru laguntzarik eskatzen eta horrek askatasun handia ematen digu gure erritmora eta gogora antolatzeko”. Etorkizuna hurrengo kontzertua da.\nOharra: Artikulu hau, Entzun! liburuaren 64. zenbakian argitaratu zen lehen aldiz.


Hentai Futa Jokoak: Onena Shemale Anime Porno Joko Hub!\nHentai Futa Jokoak: Sexy Anime Joko Porno\nDugu nabaritu handi bat eskariaren azken urteotan deskargatu hentai duten ezaugarri futanari ekintza, eta pozik nago gai izan txosten hori Hentai Futa Jokoak da hemen erakuts onenetako batzuk XXX inguruan ekintza – entregatu talde batek daki oso ondo nola erantzun zure galdera ona zer hentai shemale joko itxura. Bada eman dit zure belarrian minutu bat, hitz egin dut bidez ezaugarri onenak dugu hemen Hentai Futa Jokoak, beraz, ahal izango duzu, zeuk erabakitzen bada mota leku lotu nahi duzun zeure burua., Taldeak tira, ez punches eta hemen ari gara, benetan aurrera begira eman ahal izatea guztiak gamers han zuzeneko sarbidea atari bat egiten horiek spurt cum baino gehiago eta gehiagoko berriro. Hau larria da, eta gauza hori ez dut zalantzarik egingo duzu jizz zeure burua silly – da guztiak zati bat enpresa eta zerbait hori erabat maite dugu. Hauek dira gehien zoragarria, lustful jokoak non ikusten ari zaren joan dickgirls anime hori besterik nahi arraio eta zurrupatu egun osoan., Zure tabu fantasia desioak izango dira guztiz pozik gurekin, beraz, gaitezen behera enpresa eta eztabaidatzeko zergatik Hentai Futa Jokoak onena da proiektua Interneten oraintxe!\nNahi ahal izango du barruan lortzeko Hentai Futa Jokoak erabat dohainik? Beno, albiste ona da, ahal izango duzu zehazki hori! Modu lan egiten ari gara, erakusteko onena onena joko ekintza eta ireki dezakezu ordaindu gabe. Maite dugu eman jendetza hori bisitatu hemen gaitasuna probatzeko guztia eskaintzen dugu horiek gabe eztula sortu cash pribilegioa., Hau da, ikusi dugu hainbat trikimailu – bai helduen munduan eta zeharkakoa jolas-industria – dela uste dugu, besterik gabe, ezin izan dira konpondu bada estudioetan lanik utzi gamers eman beren jokoak behartu gabe folks horiek ordaintzeko. Hentai Futa Games hemen da, zuk erakutsi ahal izango dugu inspiratzen aldaketa industria bermatuz bakarrik onena tituluak lortzeko han eta gamers ahal izango elkartu pean, kausa bat: jazartzeko onena shemale hentai porno jokoa Interneten!, Sortu sinatu hartzen baino gutxiago 60 segundotan, eta bat ere ez duten izenburuak barruan dugu gure datu-basean erori babespean ari ordaindu 'irabazi'. Nahiko gozoa gauzak, ezta? Hori da, nola nahi dut pentsatzen Hentai Futa Jokoak, hala ere!\nNabigatzailean sartzeko eredua\nEgin jolasten jokoak hemen ahalik eta simple, dugu joan aurretik eta egin Hentai Futa Jokoak erabat nabigatzailean-oinarritutako erakundea. Horrek esan nahi du, ez duzu eskua baino gehiago cash dirua ordena zure eskuak lortzeko zer da eskaintzen dugu, eta gozatu ahal izango duzu ekintza zuzen kanpoan. Bereganatuz planteamendu hau, halaber, esan nahi du ez duzula ezer deskargatzeko lokalean zure PC – nahiko gozoa, ezta?, Ere esan nahi du, joan zaren onurak gordetzeko ari tartean digu, betiere, ahalik eta bigarren hori, inor ez da gai izango zure ordenagailua eskaneatu eta ikusi zer filthy jokoak izan zara jolasten, berriz, jerking zeure burua off! Hau bereziki garrantzitsua da, bada, partekatu zure makina, beste norbaitek, ezer ez delako izan liteke baino okerrago bazkide bat edo familiako kide bat aurkitzea, hori lortzen denean, behera da, zer egin nahi duzu begiratu da mundu-mailako sexy hentai neska polit bat duten big oilarra artean beren hankak. Gurekin?, Beno, ez dugu nahi epaile, batez ere, guztiok ezkutuka maitasuna mota hau eduki, hala ere. Ezer gaizki ari buruz zintzoa izan ere, gozatu nahi duten beroa sluts handi batera dicks ohitu bete!\nHentai Futa Jokoak da hemen munduari erakutsi behar dugu got zer hartzen du onena eskaintzen dizu onena helduen joko zorion. Uste dut, esan gabe doa lan egin ondoren, hona hemen, besteak beste, denbora luze bat, naiz pixka bat partziala aldera gure erkidegoan, eta ez dut benetan uste dugu ondasun egiteko bat duen edonork shemale fetitxe erabat arraio beroa. Dugu zerbitzatzeko onena emateko material inguruan, eta uste dut denok ados hori da bidea gauzak behar – eskubidea?, Zalantzarik gabe, saioa hasi hemen eta lekuko zeuk urratsak taldea, Hentai Futa Jokoak joan dira ordena emateko porno joko fun duzula jakin etorri eta maite. Eskerrik asko, beraz, askoz eta gogoratu: nahi duzunean batzuk shemale hentai joko entertainment, Hentai Futa Jokoak leku bakarra da kontuan hartu behar duzu.


Izaera pertsonaleko datuen babeserako araudiaren arabera, jakinarazten dugu Urtxintxa eta Eragintzako lan poltsaren pantaila bakoitzean erabiltzaileak sartzen dituen datu pertsonalak langileak aukeratzeko helburuarekin bakarrik erabiliko direla, eta hautagaien fitxategietan bilduko direla Urtxintxa eta Eragintza elkarteen ardurapean, honako helbidearekin: Zabalbide 26 behea, 48006 Bilbo.\nDatu hauek kanpoko beste entitate batzuei utziko zaizkie bakarrik langileen hautaketa prozesu honen barruan, eta beti ere erabiltzaileak horrela baimendu badu. Gainera, bere harremanetarako datuak erabiliko dira gizarte, kultura eta hezkuntza arloetan eskaintzen diren zerbitzu eta produktuei buruzko informazioa bidaltzeko, beti ere erabiltzaileak aurretik horrela baimendu badu.\nErabiltzaileak sarbide, zuzenketa ezerezte eta aurka-egite eskubideak gauzatu ahal izango ditu fitxategiaren arduradunarengana joz, aurretik aipaturiko helbidearen bitartez edo posta elektronikoa bidaliz: lanpoltsa@urtxintxaeskola.org lanpoltsa@eragintza.biz


Misioa, ikuspegia eta baloreak | Arcasa\nEtxetik kanpoko elikatze-zerbitzua eskaintzea kalitate-maila gorenarekin, gizartearen ongizatea hobetzeko asmoz, dieta orekatuei esker eta lehengai-sorta arduratsutik abiatuta ingurumenarekiko errespetu osoz.\nEtxetik kanpoko elikatze-merkatuaren erreferenteak izatea.\nGrinagatik eta arretagatik zerbitzuan\nEsperientzia berritzaile eta pertsonalizatuagatik\nIrisgarritasunagatik, komunikazio garden eta digitalaren bidez\nErabiltzaile eta kontsumitzaileen ongizatearen eta osasunaren arretagatik\nGure langileen etengabeko prestakuntzagatik\nIngurumenarekiko jarduera arduratsu eta sozialki jasangarriagatik\nBuru-belarri jarduten dugu gure proiektu guztietan bezeroen eta gure lantaldearen arteko harreman iraunkorrak ezartzeko.\nBikaintasuna bilatzen dugu egiten dugun guztian. Gardentasuna, etika eta indarrean dauden arauekiko errespetua erabiliz.\nZorroztasuna kalitateari eta segurtasun osasun-higienikoari dagokionez eskaintzen ditugun produktu eta zerbitzuetan.\nGizartearekiko, ingurumenarekiko eta jarduten dugun lurraldearekiko.\nPertsonez arduratzen gara\nPertsonen ongizatean, bezeroena zein langileena, ardazten dugu gure jarduera.\nOhitura eta berrikuntza\nOhituraren balorea mantentzen dugu puntako teknologiak eta prozesuak gehituz produktu eta zerbitzu onena eskaintzeko beti.


Una selección de grabaciones en directo de la Capilla de Música\nSolistas vocales e instrumentales. De entre la larga lista de colaboradores habituales en la Capilla de Música o en Conductus Ensemble, se nombran a continuación algunos de ellos, miembros a su vez, de las más importantes agrupaciones corales e instrumentales...\nAzaroak 1 Noviembre. Easoko eskolania-Capilla Santa Maria: Stabat Mater Pergolesi. Ordiziko Barroko Aire Azaroak 27 Noviembre. Conductus Ensemble: Buxtehude, Pachebel, Bach, kantatak. Semana Bach Astea- donostiako Iesu Parrokia Abenduak 23 Diciembre Easoko Eskolania ta Araoz Gazte-Oroith-Loinatz-Santa Zezilia Abesbatzak Capilla de Música Santa Maria del Coro: SANT NICOLAS Donostiako Santa Maria Basilika .


Foro de Musikazblai Euskera | Sell CVV sell ccv ,sell CC fullz. Dumps Track 1 2 with pin 101, 201 ... « Foro de música vasca\nSell CVV sell ccv ,sell CC fullz. Dumps Track…\nSell CVV sell ccv ,sell CC fullz. Dumps Track 1 2 with pin 101, 201 ...\n2020-09-28 18:18:09, #116337\n2020-10-02 21:48:35, #116698\n2020-11-03 12:16:32, #124581\n2021-01-05 19:33:21, #134269\n2021-03-01 11:35:30, #142359\n2021-04-30 16:56:21, #151946\n2021-04-30 16:57:24, #151947\n2021-04-30 16:58:27, #151948\n2021-04-30 16:59:30, #151949\n2021-04-30 17:00:33, #151950\n2021-04-30 17:01:42, #151951\n2021-04-30 17:02:56, #151952\n2021-04-30 17:04:04, #151953\n2021-04-30 17:05:15, #151954\n2021-04-30 17:06:18, #151955\n2021-04-30 17:07:21, #151956\n2021-04-30 17:08:25, #151957\n2021-04-30 17:09:40, #151958\n2021-04-30 17:10:48, #151959\n2021-04-30 17:11:57, #151960\n2021-04-30 17:13:14, #151961\n2021-04-30 17:14:28, #151962\n2021-04-30 17:15:31, #151963\n2021-04-30 17:16:47, #151964\n2021-04-30 17:18:01, #151965\n2021-04-30 17:19:23, #151966\n2021-04-30 17:20:36, #151967\n2021-04-30 17:21:46, #151968\n2021-04-30 17:22:50, #151969\n2021-04-30 17:24:05, #151970


Itsaso Aldai-k bidalia Ar, 09/01/2020 - 11:26-n\nSagarzazu Oiarzabal, Nikolas. "Ankamotxenekoa"\n0:26:01 - 0:28:09 (2' 08'')\nOiartzungo lagunekin egotea gustuko du, baita Errenteriako lagunekin kartetan aritzea ere. Familian elkartzen dira.\nGehiago irakurriOraingo bizitza -ri buruz\nItsaso Aldai-k bidalia Ar, 09/01/2020 - 11:16-n\n0:23:02 - 0:23:40 (0' 38'')\nEmaztea lagun baten bitartez ezagutu zuen.\nGehiago irakurriEmaztea -ri buruz\nAintzane Toledo...-k bidalia Al, 08/31/2020 - 11:33-n\n0:09:24 - 0:10:11 (0' 47'')\nBi alaba izan zituen, ongi moldatzen dira eta errenteriarrak dira.\nGehiago irakurriAlabak -ri buruz\nEtxean bertsorik ez\nAintzane Toledo...-k bidalia Or, 07/05/2019 - 11:27-n\nLizaso Lekuona, Koxme\n1:30:13 - 1:33:01 (2' 48'')\nEtxean ez du sekula kantatu izan. Grabaketa honen aurreko egunean bertan emaztea etxetik bidali zuen irratirako bertso bat kantatu behar zuelako.\nGehiago irakurriEtxean bertsorik ez -ri buruz\nAintzane Toledo...-k bidalia Az, 07/03/2019 - 11:29-n\n0:13:27 - 0:15:36 (2' 09'')\n8 seme-alaba izan zituen, 5 alaba eta 3 seme. Bilobak ere baditu. Seme-alabak ikastolara bidali zituzten. Hasierako urteak ziren, eta bultzada eman zioten. Euskaltzalea izaki Koxme.\nGehiago irakurriSeme-alabak -ri buruz\nAintzane Toledo...-k bidalia Az, 07/03/2019 - 11:23-n\n0:11:15 - 0:12:34 (1' 19'')\nEzkondu eta baserrira bueltatu zen. Andrea Kontsuelo Aizpurua, Oiartzabal Berriko alaba. Hasieran, Errenteriara joan ziren bizitzera, baina azkenean andrearen etxera bueltatu ziren.\nGehiago irakurriBaserrira buelta -ri buruz\nAintzane Toledo...-k bidalia Az, 07/03/2019 - 11:12-n\n0:06:10 - 0:08:29 (2' 19'')\nGero, 20 urte zituela Errenteriara joan ziren bizitzera pena handiarekin, Villa Isabel izeneko etxera. Ordurako, igeltsero hasia zen. Bizimodua ederki aldatu zitzaien, bere denboran pasa zituen urterik lasaienak eta onenak Errenterian pasa zituen 9 urteak izan ziren.\nGehiago irakurriErrenteriara bizitzera -ri buruz\nAintzane Toledo...-k bidalia Az, 07/03/2019 - 10:50-n\n0:00:00 - 0:01:13 (1' 13'')\nKoxme Lizasoren aurkezpena. Ugaldetxoko Aldabene etxean jaio zen 1937an, gerra bete-betean. Bost senidetan bigarrena.\nAintzane Toledo...-k bidalia Al, 05/27/2019 - 11:00-n\nLoinaz Azpiazu, Juli\n0:07:44 - 0:09:56 (2' 12'')\n3 urte zituela etorri ziren Ezkontzegira. Ez ziren gerragatik etorri, beharra zutelako baizik. Komunio handia egin eta Frantsillara joan ziren bizitzera. Handik, Epixkarrera ezkondu zen. Eta segituan Arraskura joan zen, geroztik han bizi da. "Hurrengua seurua, betiko izango dut"\nGehiago irakurriBaserriz baserri -ri buruz\nAintzane Toledo...-k bidalia Al, 05/27/2019 - 10:52-n\n0:05:18 - 0:06:08 (0' 50'')\nBost senide ziren, baina bigarrena oso txikitan hil omen zitzaien, garrotilloarekin. Beraz, lau senidetan hirugarrena da Juli. 4 neska eta mutil bakarra izandu ziren. Ahizpa bat Pasaian, beste ana-arrebak Frantsillan eta bera Arraskun.


desobediencia | Gorri-beltzean\ndesobediencia -en artxiboa\nPosted in Anarkismoa, Ekonomia, Gizartea, Politika with tags Anarkismoa, Anarquismo, cooperativas integrales, desobediencia, desobedientzia, Economía, Ekonomia, Gizartea, politica, Politika, Sociedad on 2012/01/21 by aselluzarraga\nUste dut merezi duela kanpaina honekin bat egitea eta ahalik eta gehien zabaltzea, hitzetatik harago gizarte eredua aldatzeko bide interesgarria delakoan. Parte hartu eta zabaldu!\nPienso que merece la pena adherirse a esta campaña y difundirla lo máximo posible, considerándolo un camino interesante para transformar el modelo social más allá de las palabras. Participa y difunde!


Eguraldia. Gaur eta azken egunak: Cañizares - Resumen larunbata 06 - Taula - Meteorologiako Estatu Agentzia - AEMET. Espainiako Gobernua\nEguneratua: larunbata, 2021ko martxoak 06, ordua: 00:42 ordu ofiziala


Izate ukatuaren aldarria — dantzan.eus\nHemen zaude: Hasiera › Hemeroteka › Izate ukatuaren aldarria\nJoxemiel Bidadorri eta Iruñeko euskaldunei gorazarre egin die 'Bidador' pastoralak. Lepo bete da Burguen plaza, eta irri eta txalo artean ikusi dute ekitaldi berezia.\nSan Saturninoko ezkilek iragarri dituzte arratsaldeko bostak. Bost kanpai entzun dira, bata bestearen segidan, eta, aurrez iragarri bezala, irten da Jose Angel Irigarai Iruñeko Burguen plazaren erdira. Ezpel eta galburu hari batek mugatzen du eszena. Haren erditik mintzo zaie Irigarai plaza bete dutenei. Gogoratu du Bidador, gogoratu ikerketarako haren «adore nekaezina», gogoratu lagunarteko «umorea eta ironia». Eta aipatu die, parean bildutakoei, orain bost urte joanagatik, «bizirik» darraiela. Bizirik, eta «sorkuntza iturri». Azaldu du horren lekuko dela eguneko ikuskizuna, «Iruñeko kultur historian mugarria». Eta dei egin die han bildutakoei, Iruñeko euskaldunei, ikus dezaten, eta «ikusiz ezagutu, ezagutuz maitatu, maitatuz gozatu». Azken hitzekin batera lehertu dira musika doinuak. Eta musikarekin bat, lehen txalo zaparradak. Hasi da Bidador pastorala.\nKoplaz, musikaz, dantzaz eta hitzez. Hala gogoratu zuten atzo Joxemiel Bidador idazle, ikertzaile, irakasle eta dantzariaren figura, haren omenez prestatutako pastoralean. Lepo bete zen Burguen plaza ekitaldirako: astebete lehenagotik ziren salduak sarrera guztiak, 700 inguru, baina, aulki eta harmailetatik harago, plazako izkin eta txokoak ere bete zituzten beste dozenaka herritarrek, ikuskizunaren ikusminez.\nBidadorren ibilia, koplaz kantatu eta kontatua, eta, harekin batera, oro har, Iruñeko euskaldunena. Urteetan ukatutako izatearen aldarri bat, azken finean. Edo, aurreko asteetan aipatu bezala, «autoomenaldia», nonbait.\nBi bandoen arteko talkak ardaztu zuen pastorala, ohikoa denez. Urdinak batetik, orain arteko Nafarroa ofizialaren ordezkari gisara. Presidentea, alkatea, tertulianoa, elizgizona eta guardia zibila, esaterako. Parean, gorriz, Iruñeko euskaldunak, biziago, koloretsuago, umoretsuago, baita ardozaleago ere, azaldu zutenez.\nHasieratik bertatik leporatu zizkioten bi bandoek elkarri leporatu beharrekoak. Arbuio keinu eta hotsez erantzuten zion publikoak talde urdineko kideen prediku bakoitzari. Euskara «ezjakin, basati eta galduaz» mintzo ziren erregimeneko kideak. Paretik, euskara eta identitatea ukatu izana leporatzen zieten gorriek: «Bere buruaren ukoa/ egiten duena zoroa,/ nortasuna saldu eta/ bere bizitza hor doa». Hitzek gehiagorako eman ez, eta gudura pasatu ziren bi taldeak. Ihesean atera behar izan zuten euskaldunek, arerioen gozamenerako.\nBitartean, jelkaldiz jelkadi, osatuz zihoan Bidadorren ibilbidea. Hutseaniako Hazkurria poesia liburuko testuak errezitatu zituen Mintxo Garaikoetxeak, pastoraleko kontalariaren larrutik. Bidadorrek sortutako San Lorentzoko danzanteek ere hartu zuten plaza, kriskitin eta kaskabiloen erritmora. Tuterako erraldoiek maila handiko omenaldia eskaini zioten galdutako kideari. Bidadorren espiritua gorpuztu zuen makagorria pertsonaiak, bihurrikeriaz, samurkeriaz. Eta, orain bost urte egin bezala, mikrofono aurretik pasatu ziren Bidadorren lagun eta kideak, oroimenezko hitzak hustera. Orduantxe izan ziren arratsaldeko unerik hunkigarrienak.\nGaraile baten zain zen, ordea, Iruñeko plaza. Presidentearen «baskoak badatozela!» oihu ikaratuari erantzun zioten, berriz ere, euskaldunek. Satanetako batek jarri zuen hitzetan erantzun borobilena: «Ni euskalduna naiz eta/ Arga ondoan naiz hazi,/ ez naiz inondik etorri/eta hemen nahi dut bizi.» Berriro jo zuten gudura bi taldeek, eta euskaldunak nagusitu. Txalo zaparradan lehertu zen Burguen plaza.\nFesta izan zen atzo Iruñean, goizean desfilea edo munstra egin eta arratsaldean pastorala bukatu zen arte. Han zen Jon Alonso testuaren egilea, bando urdinekoen artean ongi kamuflatua. Han zen Aritz Ibañez errexentetako bat, isilpeko marmarrean, testua errepasatuz, arizaleen erritmora. Han zen Ihitz Iriart beste errexenta, Garaikoetxearekin batera jota eder baten kantari. Han ziren gainerako lagunak, irriz eta hunkidura malkoz. Eta han, ehunkako kopuruan, Iruñeko euskaldunak. Pastorala bukatuta plaza erdira atera eta jauzian dantzan hasi zirenak. Bidadorren omenez bai, baina baita euren buruaren omenez ere. Ukatutako izatearen aldarriz, azken batean.\nTxiki geratu zen Iruñeko Burguen plaza ikuskizunerako. Astebete lehenagotik ziren salduak sarrera guztiak. IÑIGO URIZ / ARGAZKI PRESS


Udako Udaleku Teknologikoak 2021\nUDAKO ZIENTZIA TXOKO SCIENCE TXOKO UDALEKU ASTRONAUTIKOAK EROSKETA ON LINE\nUDALEKU TEKNOLOGIKOAK (8-16 urte)\nEureka! Zientzia Museoak udara honetan Udaleku Teknologikoak antolatzen ditu. 8 eta 16 urteko haurrek teknologia eta aisia landuko dituzte, gainera, beren zaletasuna garatuz oso egun bereziak igaroko dituzte. Helburua gazte horiek, hau da: erabiltzaileak sortzaile aktibo bihurtzea da, robotikako edo bideo-jokoen diseinuko proiektu teknologikoak proposatuz, sortuz eta diseinatuz. Eginez ikasi eta dibertitzea da helburua. Guztiak Doplay ko profesionalek gidatuko dituzte. Gainera, material teknologiko guztia ere emango dute. 3 ASTE GAI DESBERDINEKIN eskainiko dira. Ondoren, deskargatu gure asteko jarduera-plana.(Jeitsi)\n8-16 urte (2013 - 2005 jaioak)\nInformazio gehiago 943-012478an.\nIzen-emateak: Apirilaren 29tik aurrera (hemen)\nEureka! Zientzia Museoa, Mikeletegi 45 Pasealekua. Miramon Parke Teknologikoa. 20009 Donostia.\n- Gogoan izan: udalekuez gozatuz, elkar zain dezagun!\n- (1º) Ekainak 21tik 25era\n- (2º) Ekainak 28tik Uztailak 2ra\n- (3º) Uztailak 5tik 9ra\n- (4º) Uztailak 12tik 16ra\n- (5º) Uztailak 19tik 23ra\n- (6º) Uztailak 26tik 30era\n- (7º) Abuztuak 2tik 6ra\n- (8º) Abuztuak 9tik 13ra\n- (9º) Abuztuak 16tik 20era\n- (10º) Abuztuak 23tik 27ra\n- (11º) abuztuak 30etik irailak 3ra\nJANGELARIK GABE - 9:00-13:30 162€\nJANGELAREKIN - 9:00-15:00 215€\nJANGELAREKIN - 9:00-17:00 268€\nTARIFA MURRIZTUA (Gaztedi Kluba, Familia Ugaria, monomarentalak, anai-arrebak, Miramon Parkeko enpresetako langileak eta guraso bakarreko familiak- deskontu ez metatuak)\nJANGELARIK GABE - 9:00 - 13:30 169€\nJANGELAREKIN - 9:00 - 15:00 225€\nJANGELAREKIN - 9:00 - 17:00 282€\nJANGELARIK GABE - 9:00 - 13:30 175€\nJANGELAREKIN - 9:00 - 15:00 235€\nJANGELAREKIN - 9:00 - 17:00 295€\nBi hizkuntzatan izango da eta jangela zerbitzua ere eskuragai dago.\nEureka! Zientzia Museoak udara honetan Udaleku Teknologikoak antolatzen ditu. 8 eta 16 urteko haurrek teknologia eta aisia landuko dituzte, gainera, beren zaletasuna garatuz oso egun bereziak igaroko dituzte. Helburua gazte horiek, hau da: erabiltzaileak sortzaile aktibo bihurtzea da, robotikako edo bideo-jokoen diseinuko proiektu teknologikoak proposatuz, sortuz eta diseinatuz. Eginez ikasi eta dibertitzea da helburua. Guztiak Doplay ko profesionalek gidatuko dituzte. Gainera, material teknologiko guztia ere emango dute 3 ASTE GAI DESBERDINEKIN eskainiko dira. Ondoren, deskargatu gure asteko jarduera-plana.(Jeitsi)\nTXANDA BAKOITZAK 2 GAI DITU ETA BAT HAUTATU BEHAR DA:\nA) ROBOTIKA/PROIEKTU TEKNOLOGIKOA\nB) BIDEO-JOKOEN PROGRAMAZIOA\n1. Txanda (Ekainaren 21etik 25era)\n2. Txanda (Ekainaren 28tik Uztailaren 2ra)\n3. Txanda (Uztailaren 5etik 9ra)\n4. Txanda (Uztailaren 12tik 16ra)\n5. Txanda (Uztailaren 19tik 23ra)\n6. Txanda (Uztailaren 26tik 30era)\n7. Txanda (Abuztuaren 2tik 6ra)\n8. Txanda (Abuztuaren 9tik 13ra)\n9. Txanda (Abuztuaren 16tik 20ra)\n10. Txanda (Abuztuaren 23tik 27ra)\n11. Txanda (Abuztuaren 30etik Irailaren 3ra)\nA aukera) ROBOTIKA - Lego Wedo, Spike eta Mindstorms EV3\nEgiturekin trebatuko gara lehenik (barrak, ardatzak, korapilo motak, konexioak, euste puntuak eta artikulazioak), baita transmisioekin ere (poleak, palankak, hortzdun gurpilak, pinioi-kremallera, torloju amaigabea, lebak, rotulak, motelgailuak...).\nPrograma grafiko eta intuitiboa da, hortaz denbora gutxian sentsoreak menderatzeko eta motorrek jasoriko informazioaren arabera jokatuarazteko gai izango gara. Guzti hau bukle eta desbideratzeak erabiliz (erabakiak hartzeko). Aldagaien erabileran, sekuentzia logikoetan, operazioetan eta sentsoreen kontrol aurreratuagoetan sakonduko dugu.\nB aukera) ROBLOX - UR PARKEA\nGeure mapa sortu eta Roblox-ek eskaintzen dizkigun tresnak erabiliko ditugu. Igerilekuak eta txirristak dituen parke bat diseinatuko dugu gure munduan, eta programazio-script-ak erabiltzen ikasiko dugu. Parkeko eremu ezberdinak bisitatzeko errepide eta bideak ere beharko dira. Hainbat ibilgailu erabiliko ditugu. Taldeko jolasa ikasle guztien artean, aurretik eraikitako elementu guztiak erabiliz.\nBesteak beste, honako kontzeptu hauek landuko ditugu: lursailak sortzen, “group, negate, union”, eraikuntza, 3D modelatua, eraikuntzari buruzko xehetasunak, argiak, eraikuntza errazteko pluginak, team create, txirristak, kartelak, script-ak, jauziak, errepideak, ibilgailuak, elementu apaingarriak, zuhaitzak, belarra...\nA aukera) DRONEAK ETA 3D INPRIMAKETA\nGure dron pertsonalizatua diseinatuko dugu, 3D-n inprimatu eta hegan egiteko behar diren elektronika eta osagaiak muntatuko ditugu. Hegan egiten ikasiko dugu. 3D diseinura sarrera. Tinkercad edo Sketchup erabiliko ditugu objektuak diseinatzeko/modelatzeko sarrera gisa.\nHegaldi simulagailua. Software erabiliko dugu hegaldiak praktikatzeko eta beharrezko trebetasunak eskuratzeko. Dronaren programazioa. Hainbat misio planteatuko ditugu, banaka eta taldeka, programazio bidez gainditu beharrekoak.\nSimulador de Vuelo. Utilizamos software para practicar vuelos y adquirir las habilidades necesarias. Programación de distintos drones. Planteamos distintas misiones que de modo individual y en equipo debemos superar mediante programación.\nB aukera) MINECRAFT: HONDAMENDI NATURALEI AURRE EGINEZ\nEgin jauzi kualitatibo bat Minecraft-en ezagutzetan. Eraikuntzak atzean utziko ditugu, benetako mundu birtual paralelo batean sakontzeko aukera emango diguten funtzionalitate aurreratuagoetan zentratzeko.\nGuk sortuko ditugun hondamendi naturalak gainditzeko gai diren hiri, etxe eta bunkerrak diseinatuko ditugu.\nGure testurak sortuko ditugu jokoa pertsonalizatzeko. Mc Creator Mod-ak diseinatzeko, redstone, komandoak, etab... ere landuko ditugu.\nA aukera) ROBOTIKARA HASTAPENA\nRobotek 3 subsistema dituzte: Mekanika-mugimendua, sentsoreak eta logika-kontrol-programazioa.\nKNEX-en materialak erabiliz, hainbat kontzeptu landuko ditugu: indarrak, trakzioa, konpresioa, lotura zurrunak, lotura malguak, grabitate zentroa eta egonkortasuna.\nInertzia, azelerazioa, grabitate indarra, indar zentripeta eta balaztatzea ere aztertuko ditugu Gravitrax eta Fischertechnik plataforma robotikoaren bidez.\nOzobot eta Sphero robot autonomoekin, hainbat misio ebatziko ditugu, bakarka eta elkarlanean egin beharreko erronkekin. Robotika eta programazioa, Makeblock, Microbit eta Lego Minstorms EV3 plataformak erabiliz.\nB aukera) ESCAPE ROOM-A MINECRAFT-EN\nEgin jauzi kualitatibo bat Minecraft-en ezagutzetan. Eraikuntzak atzean utziko ditugu, benetako mundu birtual paralelo batean sakontzeko aukera emango diguten funtzionalitate aurreratuagoetan zentratzeko. Guzti hori Escape Room baten inguruan. Redstone, komandoak eta McCreator erabiliko dugu.\nZerbitzariei buruzko guztia. Zerbitzu motak, ordaintzekoak eta doakoak, sortu zurea Java Edition-ekin, Eula fitxategiak, router, konfigurazioak, munduen kudeaketa eta lineako partidak. Sareko jokoa. Parte-hartzaile guztien artean Escape Room bat garatzea, ikasitako guztia praktikan jarriz.\nC aukera) DISEINATU ZURE LASTERKETA BIDEO-JOKOA KODU GAME LAB-EKIN\nKodu-ren oinarrizko kontzeptuak ikasiko ditugu. Erreminta ezberdinak erabiltzen. Lasterketa pista, ibilbideak eta motorren programazioa. Irabazleak.\nOztopoak eta pistako irteerak programatzea. Hainbat konfigurazio. Aldapak. Jauziak, bueltak kontatu, kamera (jarraitu edo lehen pertsonan). Irteerako semaforoa eta honen programazioa. Zirkuituko hainbat paisaia eta dekorazio. Motor bizidunak. Bizitza kendu eta gehitzen duten elementuak. Programazio konplexuak.


Bizkaian, Getxon eta Basaurin egingo ditu primarioak PSEk | Politika | Berria\nBizkaian, Getxon eta Basaurin egingo ditu primarioak PSEk\nJuan Manuel Gonzalez aurkeztu da Bizkaian; EAJrekin gobernu akordioak egitearen aurka azaldu da\nBILBO. Araba eta Gipuzkoako PSEn ez da zerrenda alternatiborik aurkeztu datorren urtean egingo diren udal eta foru hauteskundeetarako, eta ez dute primariorik egingo zerrendaburuak aukeratzeko: Arabako ahaldun nagusi izateko hautagaia izango da Cristina Gonzalez eta Gipuzkoako zerrendaburua Denis Itxaso. Bizkaian bi hautagai aurkeztu dira: Teresa Laespada foru diputatua eta PSEren zuzendaritzako kidea eta sektore kritikoko Juan Manuel Gonzalez —EAJrekin eginiko gobernu akordioen aurka dago—. Behar dituzten abalak lortzen badituzte, urriaren 21ean lehiatuko dira biak. Barne hauteskundeak egingo dituzte, halaber, Getxon eta Basaurin. Beste udalerrietan ez dute primariorik egingo. Alkategai gisa errepikatuko dute, besteak beste, Ernesto Gaskok Donostian, Alfonso Gilek Bilbon, Mikel Torresek Portugaleten, Miguel de los Toyosek Eibarren, eta Jose Antonio Santanok Irunen.


Lagun garbitzaileak - Steilas\nSteilas irakaskuntzako sindikatua da. Hori da bere eremua. Hortik sortu zen, eta hor dago gure izaera eta gure jarduera.\nUnibertsitate ikasketak herritar guztien eskura jartzeko lanean hamarkadak daramatza Steilasek, proiektu hori posible egiten duten pertsona guztien lan-baldintzak defendatzen ditu Steilasek.\nUnibertsitate honetan lan egiten duten pertsona askoren jarduerak ez dauka irakaskuntzarekin edota ikerketarekin lotura zuzenik, baina horiek gauzatu ahal izateko funtsezkoak diren lanak egiten dituzte. Unibertsitate Publikoa guztion elkarlanak posible egiten duen altxorra da, eta herri txiki honek berataz eta berarekin gozatzen jarrai dezan, langile guzti guztien jarduera da ezinbestekoa; administrazio-lanak, kudeaketa-lanak, mantentze-lanak, logistika-lanak… denak dira funtsezkoak gure Unibertsitatean.\nHala ere bada erabat funtsezkoa den eta oraindik aipatu ez dugun beste bat: irakasleek, ikertzaileek, ikasleek eta AZPko langileok egunero erabiltzen ditugun instalazioen garbiketa. Gu guztiok gure lanpostura bertaratu aurretik, langile talde batek beharrezkoa duzun mahaia, bulegoa, laborategia, milaka ikaslek erabiltzen dituzten eta irakaskuntzarako horren beharrezkoak diren ikasgelak… garbitu dituzte. Eta… ez ahaztu zure beharrak egin ahal izateko txukun-txukun aurkitzen dituzun komunak, horiek ere ez baitira magia bidez bakarrik atontzen.\nGarbiketaren zerbitzua externalizatu egin zen. Baina, zergatik gertatu zen hori? Beraien lana ez delako aintzat hartzen, sektorea ez delako baloratzen, eta ondorioz, gainera, prekarizatuta dagoen sektorea delako. Oinarrian, langile horiek ez zitzaizkiolako inori axola. Guzti honen inguruan hitz egiten jarraituko dugu, badakigu konponbidea ez dela erraza izango, baina Steilas sindikatuarentzat garbitzaileak gure lankideak direla azpimarratu nahi dugu eta horrexegatik egin dugu beraien inguruko aipamen berezia lerro hauetan.\nAmaitzeko, Steilasek langile hauek UPV/EHUko beste langile guztiek dituzten eskubide berdinak lor ditzaten ahal dugun guztia egingo duela adierazi nahi dugu, eta bide batez, unibertsitate honetako instalazio ororen erabilera ere eskubide horien barruan dagoela azpimarratu nahi dugu, “office” edota “txokopas” deritzoten horien erabilera, alegia.\nxabin2020-12-11T13:15:14+01:002020 11 abendua |UPV-EHU|


AuthorAyllón Rozas, Natanael (1)Ben Salha, Ghada (1)Boussaada, Zina (1)Dovale Carrión, María del Carmen (1)... View MoreDepartamento (cas.)Ingeniería química y del medio ambiente (2)Arquitectura (1)Electricidad y electrónica (1)Ingeniería de sistemas y automática (1)... View MoreDepartamento (eus.)Ingeniaritza kimikoa eta ingurumenaren ingeniaritza (2)Arkitektura (1)Elektrizitatea eta elektronika (1)Ingeniaritza mekanikoa (1)... View MoreDate Issued2020 (2)2018 (1)2017 (2)2011 (1)Language(ISO)


London hiria atzerritzat dugu gehienok, hots, gure herria ez den toki arrotza eta hotza izan daiteke. Halere, protagonistak hara egin zuen ihes, gozoagoa baitzitzaion urrunean bizitzea zegoen tokian jarraitzea baino. Bizitza osoan izandako sorterriak, familiak, lagunek... ordurako ez zioten behar besteko babesik ematen. Amaren heriotzak galera jasanezina ekarri zion, eta, horregatik, itzultzaile aritzeko kanpora joateko erabakia hartu ez ezik, egin ere egin zuen.\nEuropako hirian, lana eta lagunak topatu zituen, baita une jakin batera arteko sasibakea eta zoriontasuna ere. Hizkuntzekiko obsesioak bultzatuta bihurtu zen itzultzaile, eta, are gehiago, erraztasuna eta beharra dauzka sentimenduak hiruzpalau hizkuntzatan adierazteko. Obsesioek bultzatuta bizitzako erabakirik garrantzitsuenak hartu izanak ez duela nahi duen bidera eraman konturatuko da. Dena den, krisi pertsonala bizitzen ari dela ohartzea ez zaio samurra izango. Horrez gain, hasieran gorrotagarri zitzaiona benetan estimatzera helduko da, eta horrek ere aurrera egiten lagunduko dio.\nBarne hausnarketa eragiten du istorioak: zerk ekarri gaitu bizitzako puntu honetara? Hala ere, etsimendutik urrun, zoriontsuak ez garela konturatuz gero, gure esku dago aldatzea eta beste bide bati ekitea.


LH 5 eta 6 HONDARRIBIAn - Floreaga Salestar Ikastetxea - Azkoitia\nLH 5 eta 6 HONDARRIBIAn\n2012 12 ekaina Idazlea: Zezilio Iruzkina idatzi\nSartu Kutxa Espaziora eta liluratuta geratu ginen. 6. mailakoak Kimika Ttailerra egitera joan ginen eta aldi berean 5. mailakoak Matematika Tailerra egin zuten. Gero bisita gidatua egin genuen. Zeinen ongi pasatu genuen han dauden tresna denak ukitzen eta probatzen! Alai eta kantari itzuli ginen autobusera!\nMikel O. eta Unai U.\nHura zen poza irakasleen berriak entzunda! Denok deiadarka, txaloka, oihuka hasi ginen hondartzara joango ginela esan zutenean. Bidean kontu-kantari joan ginen. Hamaika zulo egin genituen hondarretan eta uretara sartzeko ordua iritsi zenean hango zalaparta eta iskanbila! Ezker-eskuin begira ibili ginen marrazorik aterako ote zen adi-adi, baina ez genuen ezustekorik izan! Lastima!\nAritz A., Mikel S., Unai A.\nTxalupara igotzeko ordua iritsi zen azkenean; batzuk goizez eta beste batzuk arratsaldez ibili ginen. Ura zerua bezain garbia zegoen eta denok irribarrez igo ginen. Batzuentzat lehenengo aldia izan zen. Hasierako azalpenak eman zizkiguten eta gero olatuekin jolasean ibili ginen itsaso zabalean. Denok aurpegia bustita etorri ginen bueltan!\nMaite Z., Mireia G.\nGauetan beladak egin genituen eta denon aurpegietan alderik aldeko irribarrea ikus zitekeen. Dena zen festa, dena zen jaia! Hamaika saio laburrekin osatu genituen bi emanaldi zoragarri: antzerkiak, dantzak, abestiak, magia… Hori dena amaitutakoan diskoteka eta “erratzaren dantza” … Izugarria izan zen!\nMiren A., Maren G., Piuquen s., Larraitz I.\nArgazkiak: Laura Murillo eta Javier Bastarrika\nAtalak: Lehen Hezkuntza, Orokorra Etiketak: azkoitia, floreaga, hezkuntza, hondarribia, ikastetxea, salestar